Δυναμικό ξεκίνημα δημιουργίας από τον Κ. Κουφογάζο – ΤΡΙΚΚΗPress – Τα νέα των Τρικάλων\nΔυναμικό ξεκίνημα δημιουργίας από τον Κ. Κουφογάζο Reviewed by Momizat on Φεβ 17 . Με εξαιρετικά μεγάλη παρουσία δημοτών της Πύλης, ο νυν Δήμαρχος Κώστας Κουφογάζος ανακοίνωσε δημοσίως και επισήμως την πρόθεσή του να διεκδικήσει και πάλι τον δ Με εξαιρετικά μεγάλη παρουσία δημοτών της Πύλης, ο νυν Δήμαρχος Κώστας Κουφογάζος ανακοίνωσε δημοσίως και επισήμως την πρόθεσή του να διεκδικήσει και πάλι τον δ Rating: 0\nΔυναμικό ξεκίνημα δημιουργίας από τον Κ. Κουφογάζο\nΜε εξαιρετικά μεγάλη παρουσία δημοτών της Πύλης, ο νυν Δήμαρχος Κώστας Κουφογάζος ανακοίνωσε δημοσίως και επισήμως την πρόθεσή του να διεκδικήσει και πάλι τον δημαρχιακό θώκο, για την επόμενη πενταετία.\nΣτο κατάμεστο εντός και με πολύ κόσμο εκτός, πολιτιστικό κέντρο της Πύλης, ο κ. Κουφογάζος έγινε δεκτός με χειροκροτήματα και ενθουσιασμό. Οι πολίτες της περιοχής ανταποκρίθηκαν στο κάλεσμά του και άκουσαν την ομιλία του, η οποία, παρόντων πολλών στελεχών της ΝΔ, καθώς και αυτοδιοικητικών παραγόντων, κινήθηκε σε τρεις άξονες.\nΟ ένας, η περιγραφή της δυσάρεστης κατάστασης στην Αυτοδιοίκηση, με την πολυνομία, τη γραφειοκρατία και τα οικονομικά προβλήματα.\nΟ δεύτερος, η δική του θητεία μέχρι τώρα, με τον «Καλλικράτη». Δήλωσε ότι κυριότερο έργο του, τα τρία αυτά χρόνια, ήταν η συνένωση των επτά τέως Δήμων, αλλά και η, με κατάλληλη επιλογή συνεργατών, πορεία που δεν οδήγησε στην κατάρρευση. Επισήμανε την τεράστια μείωση εσόδων στην Αυτοδιοίκηση, αλλά το ξεπέρασμα αυτής της κατάστασης για τον Δήμο Πύλης, με την πολύ μεγάλη αξιοποίηση του ΕΣΠΑ. Αντέκρουσε τη λογική όσων πιστεύουν ότι οι αυτοδιοικητικοί και γενικώς οι αιρετοί πρώτα βολεύουν και βολεύονται, λέγοντας χαρακτηριστικά: «Όσοι ζουν και λειτουργούν κοντά μου γνωρίζουν ότι ξεκίνησα έχοντας 100 και έχω 40. Το ξέρουν όλοι όσοι με γνωρίζουν ότι και αυτά τα 40 που με απέμειναν είμαι έτοιμος να τα διαθέσω για τον σκοπό που με έταξαν οι δημότες μου».\nΕπιτέθηκε σε αντιπάλους του, λέγοντας: «Είναι γεγονός ότι υπάρχουν πολλές δυσκολίες σε αυτό το δήμο, υπάρχουν επικρίσεις και ορισμένοι παριστάνουν μάλιστα τους “μάγους με τα δώρα” ακόμη και από αυτούς πού δεν κατάφεραν να σταθούν στο ύψος των περιστάσεων.\nΣτην πορεία υπήρξαν ΠΟΛΙΤΙΚΟΙ ΛΑΓΟΙ. Ακόμα και σήμερα, καινούριοι λαγοί, τρέχουν να βρουν αυτοδιοικητική στέγη. εκεί που μέχρι χτες πολεμούσαν και έσκιζαν τα ρούχα τους, από αγανάκτηση».\nΟ τρίτος άξονας, ήταν το μέλλον. Δηλαδή, γιατί διεκδικεί ξανά τον ενιαίο Δήμο Πυλης. Σε αυτό, επισήμανε ότι «είναι αναγκαίο όσο ποτέ άλλοτε ανατροπή του ύφους και του ήθους της διοίκησης. Σήμερα είναι μεγάλη η ανάγκη ο κάθε αυτοδιοικητικός, άνδρας ή γυναίκα να βρει το χαμένο δρόμο με την ενασχόλησή του με τα κοινά.\nΔεν μπορεί κανείς σήμερα να αγνοήσει την σύγχρονη πραγματικότητα αυτής της κατάστασης και να εναποθέσει την τύχη αυτού του τόπου σε σύγχρονους Μαυρογιαλούρους της αυτοδιοίκησης».\nΥπενθύμισε τη μακροχρόνια ενασχόλησή του με την Αυτοδιοίκηση (16 ολόκληρα χρόνια) και δήλωσε: «Είναι βαριά η ευθύνη να ζητώ από εσάς την ανανέωση της εκτίμησής σας προς το πρόσωπό μου και την επανεκλογή μου στο δημαρχιακό αξίωμα. Εκτιμώ η κρίση σας ότι θα είναι αυστηρή και θα γίνει με βάση την τριετή και πλέον στάση μας, απέναντι στα τοπικά αλλά και στα ευρύτερα προβλήματα που αντιμετωπίζει ο νέος δήμος μας. Η ανάληψη εκ μέρους μου της συγκεκριμένης ευθύνης δημιουργεί μια προσωπική απόφαση. Να μην προδώσω την εμπιστοσύνη σας και να συνεχίσω με ακόμη μεγαλύτερο ζήλο και ενθουσιασμό, με τις ίδιες αρχές και αξίες τον αγώνα για τα δίκαια των πολιτών και τα συμφέροντα του τόπου μας στο νέο δήμο Πύλης».\nΚάλεσε, λοιπόν, τους δημότες, να συνεχίσουν το Ξεκίνημα Δημουργίας που το 2010 άρχισε να θέτει βάσεις στον Δήμο Πύλης.\nΑκολουθεί η πλήρης ομιλία του Δημάρχου:\nΔημότισσες και δημότες-συμπατριώτισσες και συμπατριώτες\nΕίναι μεγάλη η τιμή που μας κάνετε.\nΘέλω να σας ευχαριστήσω βαθιά μέσα από την καρδιά μου τον καθένα ξεχωριστά και όλους μαζί, που ανταποκριθήκατε στο κάλεσμά μας.\nΗ παρουσία σας εδώ μας γεμίζει δύναμη και κουράγιο.\nΑπόψε ανοίξατε το δρόμο σε ένα νέο ξεκίνημα δημιουργίας\nΗ αγάπη και η στήριξή σας, μας δίνει την δύναμη για να συνεχίσουμε την προσπάθεια για μια νέα ελπιδοφόρα και νικηφόρα πορεία. Μια νέα πορεία, ένα νέο ‘ΞΕΚΙΝΗΜΑ ΔΗΜΙΟΥΡΓΙΑΣ’.\nΘέλω να ευχαριστήσω θερμά, τους άξιους συνεργάτες, υποψήφιους δημοτικούς και τοπικούς συμβούλους και όλους εκείνους που στέκονται με περηφάνεια, όλο αυτό το χρονικό διάστημα σε αυτόν τον ΤΙΜΙΟ και ΑΞΙΟΠΡΕΠΗ αγώνα. Τους σέβομαι και τους τιμώ όλους.\nΟ δυσκολότερος δρόμος όπως στη ζωή… έτσι και στην αυτοδιοίκηση είναι ο ¨δρόμος της καρδιάς σου¨…\nΕίμαι υπερήφανος για σας. Σας ευχαριστώ όλους. Είμαι υπερήφανος γιατί έχω ισχυρούς φίλους. Ανθρώπους που πιστεύουν στη φιλία και στην προσπάθεια για κάτι καλύτερο. Δεν έχω φίλους με ημερομηνία λήξης. Φίλους μιας χρήσεως μόνο και μόνο για τις εκλογές.\nΗ κατάσταση στους δήμους της χώρας είναι δύσκολη και ομιχλώδης. Μπροστά στην απρόσμενη και ανεπίτρεπτη δύσκολη κατάσταση που έχει επέλθει στη ζωή μας, είναι απαραίτητη και επιτακτική η ανάγκη να τονωθεί το ενδιαφέρον όσο το δυνατόν περισσότερων ανθρώπων για τα κοινά. Είναι επιτακτική η ανάγκη να ενισχυθεί η αλληλεγγύη και το ενδιαφέρον για τον συνάνθρωπό μας. Είναι ανάγκη να μεγαλώσει η ομοψυχία μας. Δεν πρόκειται να πάμε πουθενά, χωρίς συνοχή και αλληλεγγύη.\nΟ εφησυχασμός του καναπέ, δίχως άλλο γίνεται τροφή της εξαθλίωσης. Ένας μόνο είναι ο δρόμος της ελπίδας για το καλύτερο. Ο δρόμος στο να είμαστε ενωμένοι και αποφασισμένοι, χωρίς προαπαιτούμενα και στείρες ιδεολογικές αγκυλώσεις.\nΠάρα πολλά πρέπει να αλλάξουν, πολλές νοοτροπίες πρέπει να εξαφανιστούν οριστικά και αμετάκλητα. Δεν υπάρχει άλλος δρόμος. Ή ο δήμος Πύλης θα πορεύεται με τους πολίτες και αυτοί θα τον εμπιστεύονται ή δεν πάμε πουθενά, και το πουθενά είναι καταδίκη κυρίως για την νέα γενιά.\nΘα μου επιτρέψετε να κάνω μια παρένθεση στην εφαρμογή του «Καλλικράτη». Είχαν την αίσθηση οι τότε κυβερνώντες όταν περνούσαν το νόμο ότι το πρόβλημα σήμερα της Τοπικής Αυτοδιοίκησης είναι αριθμητικό. Δηλ. οι 1.034 δήμοι άμα τους κάνoυμε 325, τελείωσαν όλα τα προβλήματα, χτυπήσαμε τη διαφθορά και λύσαμε όλα τα προβλήματα Δεν αντιλήφθηκαν ότι το πρόβλημά μας στην αυτοδιοίκηση είναι καθαρά ποιοτικό. Είναι αριθμητικό το πρόβλημα επέμεναν και αγνοούσαν την ευρωπαϊκή πραγματικότητα, αγνόησαν ότι στη Γαλλία υπάρχουν 36.000 Δήμοι, αγνόησαν ότι στη Γερμανία υπάρχουν 12.000 Δήμοι, αγνόησαν ότι στην Ιταλία και στην Ισπανία υπάρχουν 8.000 Δήμοι, αγνόησαν ότι στη μικρή Αυστρία υπάρχουν 2.500 Δήμοι και το πρόβλημα στην Ελλάδα μας σε καθαρά θεωρητική προσέγγιση ήταν οι 1.034 Δήμοι και άμα τους κάνουμε 325, θα το λύσουμε το αυτοδιοικητικό πρόβλημα. Δηλ. αν ήταν 500 θα υπήρχε πρόβλημα.\nΤους λέγαμε! Δεν θα το λύσετε έτσι το θέμα κύριοι διότι το πρόβλημα δεν είναι αριθμητικό, το πρόβλημα είναι καθαρά ποιοτικό, είναι πρόβλημα αρμοδιοτήτων και πόρων.\nΑγνόησαν ότι στη Σουηδία, που την έχουμε ως πρότυπο Τοπικής Αυτοδιοίκησης, όλη αυτή η αυτοδιοικητική προσπάθεια της μείωσης του αριθμού των Δήμων, κράτησε μια ολόκληρη 20ετία; Και εμείς μετρούσαμε τις μέρες, όπως…την άλλη εβδομάδα θα μας εμφανιστεί η χωροθέτηση, την παρά άλλη εβδομάδα θα μας εμφανιστούν οι πόροι, σε 20 μέρες από σήμερα γιατί έρχεται η άνοιξη, πρέπει να νομοθετήσουμε και αν δεν προλάβουμε μετά το τέλος της Άνοιξης, προλαβαίνουμε με το καλοκαίρι…\nΕίναι δυνατόν στη Σουηδία να μιλάνε 20 χρόνια και εμείς προσπαθούσε σε 20 μέρες να λύσουμε όλες τις κακοδαιμονίες της αυτοδιοίκησης;\nΚυρίες και κύριοι, όλα αυτά τα οποία σχεδιάζονται σε κλειστά γραφεία, έχουν οδηγήσει θα έλεγα στο σημερινό φαινόμενο όπου είμαστε όλοι μας εκτεθειμένοι απέναντι στις κοινωνίες μας.\nΜου λένε συνεχώς οι δημοσιογράφοι οι πολίτες, ποιο είναι το σημαντικότερο έργο που πραγματοποίησες δήμαρχε στη θητεία σου. Τους απαντώ:\nTo ότι από την 1η Ιανουαρίου του 2011 κατορθώσαμε να ενσωματώσουμε 7 πρώην δήμους σε ένα και με το δήμο σε λειτουργία σε όλους τους τομείς. Επτά πρώην δήμοι με ιδιαίτερα χαρακτηριστικά λειτούργησαν υποδειγματικά στα χρονοδιαγράμματα που είχαν ορισθεί και έτσι ο δήμος δεν κατέρρευσε.\nΜε την μεγάλη προσπάθεια των διοικητικών, οικονομικών, τεχνικών και πολιτικών παραγόντων-δημοτικών συμβούλων του δήμου Πύλης, θεωρώ ότι έχουν μπει στέρεα θεμέλια για το μέλλον της περιοχής. Παρότι η αυτοδιοίκηση δεν διαθέτει σήμερα τις κατάλληλες ΄΄ατμομηχανές΄΄ και παρότι η αυτοδιοικητική μεταρρύθμιση μέσω «Καλλικράτη» παρέμεινε σε λανθάνουσα μορφή, εμείς κατορθώσαμε να παραμείνουμε όρθιοι. Αφού… την τριετή περίοδο έχουν περικοπεί 70% οι πόροι της αυτοδιοίκησης, η έντονη κινητικότητα που δείξαμε μέσω του ΕΣΠΑ μας κράτησε όρθιους.\nΤο να προσπαθείς να χτίσεις πάνω σε οικονομικά ερείπια που κληρονόμησες, (17 εκ. ευρώ) ο καθένας καταλαβαίνει ότι είναι αδύνατο να μην έχεις και λειτουργικές αρρυθμίες. Όταν αντιμετωπίζεις μία δημόσια διοίκηση-αγχόνη, που σε πνίγει καθημερινά. Όταν σε κάθε βήμα που προσπαθείς να κάνεις, αντιμετωπίζεις την υπέρμετρη γραφειοκρατία που δυστυχώς υπάρχει, σε συνδυασμό με την πολυνομία με τους δεκάδες φορείς που είναι αρμόδιοι και θα πρέπει να πάρεις τις υπογραφές τους για να φτιάξεις π.χ. έναν στάβλο, για να κατασκευάσεις ένα έργο πρέπει να συνεδριάσουν τα θεσμικά όργανα και να πάρεις καμιά τριανταριά αποφάσεις…τότε θέλεις δε θέλεις προσαρμόζεσαι και προχωράς. Εκτιμώ ότι μόλις σταματήσει το κράτος-αγχόνη να πνίγει, όσους έχουν –ιδέες, διάθεση και παραγωγικό μυαλό, τότε η αυτοδιοίκηση και ειδικότερα ο δήμος μας θα ΄΄πετάξει΄΄.\nΞεκινήσαμε πριν τρία χρόνια με τη δική σας εντολή μια προσπάθεια\nΞέρουμε όλοι ότι οι επόμενοι μήνες είναι δύσκολοι. Η οικονομική και επαγγελματική δραστηριότητα είναι απελπιστική. Η ανεργία καταγράφει ρεκόρ δεκαετιών. Αυτή είναι η αλήθεια που πρέπει να καθοδηγεί τις δράσεις, τις παρεμβάσεις και τις αυτοδιοικητικές πολιτικές,\nΤι θα πρέπει να κάνεις για να πετύχεις; Πρώτα πρέπει να επιλέξεις στελέχη. Αν δεν επιλεγούν αυτοδιοικητικά στελέχη που θα σέβονται το ρόλο που υπηρετούν, αν δεν επιλεγούν στελέχη που θα εγγυώνται την διαφάνεια την καθαρότητα και τη συνοχή της κοινωνίας, αν δεν βάλλουν ‘πλάτη’ και θα υπηρετούν το δίκαιο με τις αυτοδιοικητικές συμπεριφορές τους μην περιμένετε αποτέλεσμα. «Γεμίζουν τα φηφοδέλτια με υποψήφιους για μια μεταθεσούλα». Όλοι οι συγγενείς φίλοι-κολλητοί και μη… προστρέχουν στο παιδί να το εκλέξουν άσχετα αν αυτό δεν θα ασχοληθεί ποτέ με την αυτοδιοίκηση.\nΕίναι γεγονός ότι υπάρχουν πολλές δυσκολίες σε αυτό το δήμο, υπάρχουν επικρίσεις και ορισμένοι παριστάνουν μάλιστα τους “μάγους με τα δώρα” ακόμη και από αυτούς πού δεν κατάφεραν να σταθούν στο ύψος των περιστάσεων.\nΣτην πορεία υπήρξαν ΠΟΛΙΤΙΚΟΙ ΛΑΓΟΙ. Ακόμα και σήμερα, καινούριοι λαγοί, τρέχουν να βρουν αυτοδιοικητική στέγη. εκεί που μέχρι χτες πολεμούσαν και έσκιζαν τα ρούχα τους, από αγανάκτηση.\nΟ δρόμος της αυτοδιοίκησης επιβάλλεται να έχει λίγα λόγια και ουσιαστικές πράξεις, αυτό το δρόμο έχουμε επιλέξει , σ΄ αυτόν θα πορευτούμε με οποιοδήποτε κόστος και τίμημα.\n«Μην περιμένεις φίλε μου δημότη να “βρέξει καρπούς”. Αν οι κοινωνίες θέλουν περισσότερους καρπούς θα πρέπει να φυτέψουν περισσότερα δέντρα».\nΓιατί λοιπόν σήμερα…. Χτες, ένας δήμος βρίσκεται σε καλή οικονομική κατάσταση, ενώ ο ακριβώς διπλανός του είναι βυθισμένος στα χρέη. Πώς έφτασαν να χρεοκοπούν οι δήμοι;\nΗ μέθοδος απλή: Σπαταλήσαμε…. και περιμένουμε την λύση από τον “από μηχανής θεό”. Με άλλα λόγια: είτε από το απλόχερο χέρι του Υπουργού Εσωτερικών, ο οποίος θα έδινε μια έκτακτη χρημοτοδότηση, είτε ζητώντας την βοήθεια ενός φίλου τοπικού βουλευτή-είτε ζητώντας περισσότερα από τους δημότες με αυξήσεις δημοτικών τελών, είτε περιμένοντας τη λύτρωση των εκλογών και την παράδοση του υπερχρεωμένου δήμου που δημιουργήσαμε στο νέο τυχερό ένοικο του δημαρχιακού μεγάρου.\nΘέλετε να πάμε στο σκέλος των εξόδων; Προσωπικό που προσλαμβανόταν χωρίς σχεδιασμό-ανεξέλεγκτα, προκειμένου να ικανοποιηθούν πολιτικές εξυπηρετήσεις ευθέως μεταφραζόμενες σε ψήφους. Έσοδα που ποτέ δεν βεβαιώθηκαν, προφανώς για να ικανοποιήσουν την προσωπική πελατεία, συντρόφων ή συνοδοιπόρων φίλων.\nΌσο για τα έργα, πόσα δεν εξαγγέλθηκαν, πόσα δημοπρατήθηκαν, τεμαχίστηκαν και ακριβο -συμβασιοποιήθηκαν, μισο- ολοκληρώθηκαν και δεν πληρώθηκαν τελικά, αφήνοντας τρύπα στα άδεια ταμεία ενός δήμου. Και φυσικά ούτε λόγος για αναζήτηση ευρωπαϊκών ή εθνικών πόρων. Βρίσκονταν η εύκολη λύση. Δάνεια και πάλι δάνεια με υποθήκευση της δημοτικής περιουσίας.\nΈτσι χρεοκόπησαν, όσοι δήμοι οδηγήθηκαν εκεί. Και ίσως αρκετοί αναγνωρίζουν σε αυτήν τη σύντομη περιγραφή που σας έκανα μια μικρογραφία πολλών από τους λόγους, τις παθογένειες και τις πολιτικές πρακτικές που οδήγησαν τη χώρα στην κρίση και την ύφεση. Με μια λέξη – ασυδοσία!\nΔεν μπορούμε και δεν πρέπει να κρυβόμαστε πίσω από το δάχτυλό μας. Δεν μπορεί κανείς μας τη σημερινή εποχή να συνεχίσει να στρουθοκαμηλίζει, η αλήθεια είναι πάρα πολύ σκληρή, και οφείλω να την πω. Είναι τεράστιο το ποσοστό των συνδημοτών μας που είναι πεπεισμένοι ότι, βουλευτές, δήμαρχοι, αντιδήμαρχοι, δημοτικοί σύμβουλοι, πρώην αλλά και νυν, φροντίζουν πρώτα τα συμφέροντά τα δικά τους, των οικείων τους και των ψηφοφόρων τους και μετά αν μείνει χρόνος φροντίζουν και για τον δήμο.\nΑυτό προσωπικά δεν μπορώ να το δεχτώ, υπήρχαν και υπάρχουν πολίτες που αγαπούν τον τόπο τους και θέλουν να προσφέρουν, υπήρχαν και υπάρχουν πολίτες που κατεβαίνουν στις εκλογές χωρίς ιδιοτέλεια, κάποιοι πρόσφεραν και προσφέρουν, αυτή η προσφορά όμως ακυρώθηκε και θα συνεχίζει να ακυρώνεται από πράξεις και παραλείψεις όλων αυτών που είδαν τον δήμο ως όχημα για την εξασφάλιση των δικών τους συμφερόντων. Προκαλώ τους σημερινούς μου αυτοδιοικητικούς αντιπάλους να δείξουμε τα οικονομικά προσωπικά μας τευτέρια πως ήταν όταν ξεκίνησαν να ασχολούνται με τα κοινά και πως είναι σήμερα, που όλη η κοινωνία στενάζει και υποφέρει. Όσοι ζουν και λειτουργούν κοντά μου γνωρίζουν ότι ξεκίνησα έχοντας 100 και έχω 40. Το ξέρουν όλοι όσοι με γνωρίζουν ότι και αυτά τα 40 που με απόμειναν είμαι έτοιμος να τα διαθέσω για τον σκοπό που με έταξαν οι δημότες μου..\nΤην προσφορά μας, την αγάπη για τον τόπο μας, την αγωνία για το αύριο των παιδιών μας κανένας δεν έχει το δικαίωμα να την ακυρώνει. Καμία πράξη να την αμαυρώνει. Όχι πια λόγια! Πρέπει να ξεχωρίσει η ήρα από το σιτάρι, πρέπει να τελειώνουμε με όλα αυτά που πλήγωσαν την κοινωνία, με όλα αυτά που δεν άφησαν τις κοινωνίες να προοδεύσουν, τον τόπο μας να πάει μπροστά.\nΠρακτικές σαν αυτές που σας ανέφερα, έφεραν την χώρα μας στην σημερινή κατάσταση. Δεν είμαστε μόνο εμείς, αυτοί που θα βγάλουμε την Ελλάδα από το τέλμα, αλλά πρέπει εμείς και πολλοί άλλοι που υπηρετούμε την τοπική αυτοδιοίκηση να κλείσουμε τις πόρτες, τα παράθυρα ακόμη και τις χαραμάδες σε όλα αυτά που μας οδήγησαν εδώ. Οι κατασχέσεις εις βάρους του δήμου, παραδείγματος χάρη, είναι αποτέλεσμα μιας κρίσης, πρωτίστως κοινωνικής και δευτερεύοντος οικονομικής.\nΔεν στεριώνει ένας Δήμος, στις εφήμερες “φούσκες” εντυπώσεις και στις κορώνες. Πρέπει από την πρώτη στιγμή να πολεμηθεί ο παραπλανητικός λαϊκισμός. Προσέξτε! Σκεφτείτε σωστά. Δεν αντέχει άλλο η κοινωνία μας. Μην κάνουμε το λάθος. Επιβάλλεται να ακούμε και όσα δε μας αρέσουν.\nΕπιβάλλεται να γίνουμε περισσότερο χρήσιμοι και ωφέλιμοι.\n-Γιατί ο ωφέλιμος βοηθά, ενώ ο αρεστός κολακεύει.\n-Η ελπίδα και η αισιοδοξία οικοδομούνται σε ένα Δήμο, δεν διακηρύσσονται.\nΣτη δύσκολη κοινωνική και οικονομική καμπή που περνά η πατρίδα μας, η υγιής αυτοδιοίκηση είναι μία από τις λύσεις.\nΑπό την εμπειρία μου ως αυτοδιοικητικός άνθρωπος, θεωρώ ότι είναι αναγκαίο όσο ποτέ άλλοτε ανατροπή του ύφους και του ήθους της διοίκησης. Σήμερα είναι μεγάλη η ανάγκη ο κάθε αυτοδιοικητικός, άνδρας ή γυναίκα να βρει το χαμένο δρόμο με την ενασχόλησή του με τα κοινά.\nΔεν μπορεί κανείς σήμερα να αγνοήσει την σύγχρονη πραγματικότητα αυτής της κατάστασης και να εναποθέσει την τύχη αυτού του τόπου σε σύγχρονους Μαυρογιαλούρους της αυτοδιοίκησης.\nΣυμπέρασμα, αγαπητοί μου συμπατριώτες. Την συμμετοχή μας στα κοινά κανείς δεν μας την επιβάλλει. Δεν γίνεται να λες συνειδητά ψέματα για να κερδίσεις τις εκλογές. Δεν γίνεται να πας σε εκλογές με τη λογική του παζαριού, της συναλλαγής του «πάρε-δώσε». Άνθρωποι-πολίτες να μπαίνουν στη λογική του παζαριού και περιμένετε αυτοί οι άνθρωποι που λειτουργούν με τέτοιες μεθόδους να οδηγήσουν αυτόν τον τόπο μπροστά; Δε γίνεται-δεν μπορεί να γίνεται-δεν είναι δυνατόν να προσπαθείς να διαχειριστής ανθρώπινες συνειδήσεις-ανθρώπινες ψυχές- αξίες-θεσμούς με την λογική της μπριζόλας και του λουκάνικου. Αυτός είναι ο δήμος που θέλετε; Αυτή είναι η αυτοδιοίκηση που επιθυμείτε; Είμαι απόλυτα βέβαιος ότι δεν δέχεστε λογικές που καταρρακώνουν, εξευτελίζουν ανθρώπους και οδηγούν στην εξαθλίωση ανθρώπινες κοινωνίες. Επιτρέψτε μου να χρησιμοποιήσω μια ρήση του συγγραφέα Μανώλη Αναγνωστάκη «Φοβάμαι τους ανθρώπους που έχουν καταλερωμένη την φωλιά τους, και τώρα πασχίζουν να βρουν λεκέδες στη δική σου».\n– Ασχολήθηκα με την αυτοδιοίκηση μόνο και μόνο γιατί το απαιτήσατε και το ζητήσατε εσείς, δημιουργώντας μια μοναδική σχέση και αγάπη για αυτόν το θεσμό..\n– Πέρασαν δέκα έξι χρόνια από τότε. Η σχέση μας έρχεται από μακριά.\n– Γνωριζόμαστε λοιπόν πολλά χρόνια. Από τότε που με εμπιστευτήκατε να σας εκπροσωπώ στα δημοτικά πράγματα.\n– Με εμπιστευθήκατε με τιμήσατε και το σεβάστηκα. Σήμερα αποδείξατε ότι η σχέση μας είναι δυνατή. Έχει βαθιές ρίζες. Βασίζεται σε αρχές και αξίες. Είναι καθαρή. Γι αυτό αντέχει στο χρόνο.\n– Το καταλαβαίνετε! Για μένα δεν είστε οι απρόσωποι ψηφοφόροι.\n– Είστε οι συμπολίτες μου, οι συμπατριώτες μου, οι φίλοι μου.\n– Όλο αυτό το διάστημα προσπάθησα να σας εκπροσωπήσω επάξια, έχοντας ψηλά την αίσθηση του χρέους απέναντί σας .\n– Προσπαθώ κάθε μέρα να σας υπηρετήσω με εντιμότητα. Να δώσω στα δημοτικά πράγματα την αξία και τον δυναμισμό που πρέπει να έχει. Χωρίς «κούφια λόγια».\n– Η αυτοδιοίκηση για μένα είναι αποστολή. Είναι καθήκον απέναντι στον τόπο μας.\n– Πορευθήκαμε όλα αυτά τα χρόνια με ειλικρίνεια.\nΣε ό,τι αφορά τη δική μου υποψηφιότητα. «Είναι βαριά η ευθύνη να ζητώ από εσάς την ανανέωση της εκτίμησής σας προς το πρόσωπό μου και την επανεκλογή μου στο δημαρχιακό αξίωμα. Εκτιμώ η κρίση σας ότι θα είναι αυστηρή και θα γίνει με βάση την τριετή και πλέον στάση μας, απέναντι στα τοπικά αλλά και στα ευρύτερα προβλήματα που αντιμετωπίζει ο νέος δήμος μας. Η ανάληψη εκ μέρους μου της συγκεκριμένης ευθύνης δημιουργεί μια προσωπική απόφαση. Να μην προδώσω την εμπιστοσύνη σας και να συνεχίσω με ακόμη μεγαλύτερο ζήλο και ενθουσιασμό, με τις ίδιες αρχές και αξίες τον αγώνα για τα δίκαια των πολιτών και τα συμφέροντα του τόπου μας στο νέο δήμο Πύλης. Άλλωστε η κρίση του λαού, στην οποία ο κάθε αυτοδιοικητικός πρέπει να θέτει υπόψη των πολιτών και των συνεργατών του είναι το έργο που έχουμε όλοι μαζί επιτελέσει. Αυτό το έργο αποτελεί για όλους μας μία πρόκληση. Οι πολίτες του νέου δήμου θεωρώ ότι θα ανταμείψουν την εργατικότητα και την προσφορά μας στην αυτοδιοικητική λειτουργία.\n– Σήμερα τρεις μήνες πριν τις αυτοδιοικητικές εκλογές, κηρύσσω την έναρξη του αγώνα για μια νέα πορεία. Για ένα νέο «Ξεκίνημα Δημιουργίας».\n– Οπλισμένος με τη δύναμη που μου δίνει η αγάπη σας .\n– Οπλισμένος με τη γνώση και την εμπειρία\nσας διαβεβαιώνω ότι θα τα καταφέρουμε.\n– Σας το διαβεβαιώνω γιατί έχουμε τη θέληση\n– Γιατί έχουμε τη γνώση. Δεν θα αφήσουμε ούτε θα αφήσετε τούτο τον τόπο να χαθεί-να ταλαιπωρηθεί.\n– Και σας υπόσχομαι ότι θα νικήσουμε.\nΣας ευχαριστώ πολύ που με τιμήσατε με την παρουσία σας


ΜΠΑΡΝΣΛΕΙ - ΚΑΡΝΤΙΦ 27/1/2021 | Προγνωστικά | Ανάλυση | Στατιστικά\nΝτεμπούτο ΜακΚάρθι στην πόλη του\nΜΠΑΡΝΣΛΕΙ - ΚΑΡΝΤΙΦ\nΑ’ ΓΥΡΟΣ: Κάρντιφ – Μπάρνσλεϊ 3-0\n* Ντεμπούτο στον πάγκο της Κάρντιφ για τον Μικ ΜακΚάρθι απέναντι στην ομάδα της γενέτειρας του, όπου ξεκίνησε και την ποδοσφαιρική καριέρα του (1977-83).\n* Συνολική παράδοση (από το 1920-21): 14-12-28. Η Κάρντιφ κέρδισε τις τελευταίες 5 συναντήσεις τους ανεξαρτήτως έδρας, ενώ διατήρησε το αήττητο στις τελευταίες 6 επισκέψεις στο Μπάρνσλεϊ (5-1-0).\nΜετά από μια σειρά ηττών στις λεπτομέρειες από τους ισχυρούς της Τσάμπιονσιπ, επικράτησε δικαίως την πρωτοπόρου Νόργουιτς (1-0) στο Κύπελλο και προκρίθηκε στον 5ο γύρο της διοργάνωσης όπου θα υποδεχθεί την Τσέλσι (10/02). Τόσο στο πρώτο ημίχρονο όσο και στις αρχές της επανάληψης ήταν ανώτερη και περιόρισε τους αντιπάλους, βρίσκοντας δίχτυα με τον Στάιλς (56’). Στην υπόλοιπη διάρκεια το παιχνίδι άνοιξε με μεγάλες ευκαιρίες εκατέρωθεν.\n«Το σημερινό 1-0 ήταν αποτέλεσμα όλων των προηγούμενων εβδομάδων, όπου δεν είχαμε πάρει αυτό που αξίζαμε. Κυνηγάγαμε καιρό μια επιτυχία απέναντι σε έναν δυνατό αντίπαλο η συγκεκριμένη επιτυχία θα μας δώσει ώθηση για τη συνέχεια» το σχόλιο του -εμφανώς ικανοποιημένου- Βαλεριέν Ισμαέλ.\nΑνταγωνιστική και με πίστη στις δυνατότητές της η Μπάρνσλεϊ, αν και οι 3 διαδοχικές ήττες με μηδέν που προηγήθηκαν στην Τσάμπιονσιπ την απομάκρυναν από την προνομιούχο 6άδα. Επί ημερών του Γάλλου προπονητή αγνοεί την ισοπαλία (12-0-8, 5 σερί «N/G+Under» σε όλες τις διοργανώσεις). Αρνητική η παράδοση με Κάρντιφ (5 σερί ήττες).\nΕπανήλθε στο παιχνίδι Κυπέλλου ο επιθετικός Μίλερ (5/0). Εχει ξεκινήσει προπονήσεις και ο στόπερ Χάλμε (7/0). Τραυματίες ο νεοαποκτηθείς αμυντικός Κίτσινγκ (Φόρεστ Γκριν) και ο δεξιός μπακ Τζόρνταν Γουίλιαμς (7/0).\nΣτους τελευταίους 5 αγώνες της σημειώθηκε «N/G+Under», ανεξαρτήτως έδρας και διοργάνωσης.\nΤο δίκαιο 0-1 από την ΚΠΡ (20/01) αποτέλεσε την 6η σερί ήττα σε όλες τις διοργανώσεις και το «κύκνειο άσμα» του Νιλ Χάρις. Οι φιλοξενούμενοι ήταν αυτοί που «έκλεψαν» τις εντυπώσεις στη μεγαλύτερη διάρκεια του παιχνιδιού και κατέκτησαν δικαίως τους τρεις βαθμούς με το γκολ του Γουίλοκ (71’). Οποτε χρειάστηκε, δήλωσε «παρών» ο γκολκίπερ Ντιένγκ σταματώντας τις προσπάθειες της Κάρντιφ.\nΤην επόμενη ημέρα ανακοινώθηκε η απόλυση του Χάρις μετά από 14 μήνες παρουσίας στον πάγκο και ένα 24ωρο αργότερα η πρόσληψη του έμπειρου Μικ ΜακΚάρθι. Ο Ιρλανδός τεχνικός έχει περάσει από Μίλγουολ, Σάντερλαντ, Γουλβς και Ιπσουιτς, ενώ έχει πραγματοποιήσει και δύο θητείες στο αντιπροσωπευτικό συγκρότημα της χώρας του (1996-2002 και 2018-20). Τελευταίος σταθμός του το καταστροφικό πέρασμα από τον ΑΠΟΕΛ, όπου έκατσε μόλις δύο μήνες λόγω του αρνητικού απολογισμού (2-1-5).\n«Μελετώντας το ρόστερ διαπίστωσα πως διαθέτουμε πολλούς καλούς παίκτες και θεωρώ πως μαζί τους μπορούμε να πετύχουμε κάτι καλό. Το πρώτο που πρέπει να κάνουμε, ωστόσο, είναι να δουλέψουμε σκληρά ώστε να βελτιωθούμε και να πάρουμε νίκες» ανέφερε στις πρώτες δηλώσεις του ο 61χρονος, ο οποίος στο ντεμπούτο του επιστρέφει στη γενέτειρά του για να αντιμετωπίσει τον σύλλογο στον οποίον έκανε τα πρώτα βήματα ως ποδοσφαιριστής (1977-83).\nΤην ίδια στιγμή τα οικονομικά προβλήματα λόγω της πανδημίας είναι δεδομένα, με τη διοίκηση του συλλόγου από την Ουαλία να ζητά δάνειο ύψους 8 εκατομμυρίων λιρών από την EFL, το οποίο πρέπει να αποπληρωθεί μέχρι τον Ιούνιο του 2024.\nΕκαναν άμεσα ντεμπούτο ο δεξιός μπακ Ενγκ (1/0) και ο επιθετικός Γουότερς (1/0), αλλά ο δεύτερος δίνεται αμφίβολος. Επανήλθαν στις προπονήσεις οι Κάνινγχαμ (α,5/0) και Πακ (μ,19/0). Πισωγύρισμα στην αποθεραπεία του δεξιού μπακ Οσέι-Τοτού (6/0). Χρειάζονται λίγο ακόμη χρόνο ο στόπερ Φλιντ και ο πολύτιμος μεσοεπιθετικός Τόμλιν (5/1). Αμφίβολος ο σημαντικός στόπερ Μόρισον (22/3). «Κρέμασε τα παπούτσια» του ο 36χρονος κεντρικός αμυντικός Μπαμπά (5/0), ο οποίος αντιμετωπίζει ένα σοβαρό πρόβλημα υγείας και υποβάλλεται σε χημειοθεραπεία.\nΣτα τελευταία 3 εκτός έδρας παιχνίδια της στο πρωτάθλημα σημειώθηκαν «2-3 γκολ».\nΚαθόλου εύκολος αντίπαλος η Μπάρνσλεϊ, όμως η αλλαγή προπονητή στην Κάρντιφ, η ευνοϊκή παράδοση και οι υψηλές τιμές στο ενδεχόμενο νίκης των φιλοξενούμενων στρέφουν το βλέμμα μας προς τα δεξιά. Θα ρισκάρουμε με το «καλοπληρωμένο» διπλό, το οποίο προσφέρεται στην Bet365 σε ελκυστικές αποδόσεις.


"Το νόμισμα της εμπιστοσύνης" - infoservice.com.gr\nΑρχική›ΦΑΝΟΒΑΦΕΣ›“Το νόμισμα της εμπιστοσύνης”\nΤο 2014, η General Motors ανακοίνωσε την τολµηρή απόφαση στην αγορά αποζηµιώσεων και επισκευών των ΗΠΑ, ότι δεν ήταν πλέον διατεθειµένοι να δηµοσιεύουν τιµοκατάλογο για τα ανταλλακτικά επισκευής τροχαίων ατυχηµάτων. Εξηγώντας αυτή την απόφαση είπε, ότι στόχος της ήταν να φέρει στην αγορά ένα µηχανισµό τιµολόγησης που θα τους έδινε καλύτερη βάση ανταγωνισµού εάν συντασσόταν γραπτή εκτίµηση, αντί να προσπαθούν να «πετύχουν καλύτερες τιµές» µετά τη λήψη των αποφάσεων. Ο κλάδος αντέδρασε και παρέθεσε σαν δικαιολογία την επικείµενη διακοπή ροής εργασίας και τον απαιτούµενο χρόνο προετοιµασίας, ζητώντας συλλογικά από την GM να το ξανασκεφτεί. Αυτή τους άκουσε και το «πάγωσε» για εννέα µήνες, ώστε ο κλάδος να προετοιµαστεί και να σταθµίσει τις επιπτώσεις.\nΈτσι εγκαινίασε το νέο µηχανισµό τιµολόγησης, τον Οκτώβριο του 2015.\nΣτο προσεχές IBIS, σχεδόν δύο χρόνια µετά ο Σύµβουλος της GΜ, υπεύθυνος για το πρόγραµµα, Κρις Μέιερ, και ο Γεν. Δ/ντής της εταιρείας πληροφορικής πίσω από την τεχνολογία, Μπιλ Λόπεζ, θα αναφερθούν στο πώς λειτουργεί το πρόγραµµα, που ονοµάζεται MyPriceLink, και αν πετυχαίνει το στόχο του. Επίσης, οι σύνεδροι θα πληροφορηθούν για το πώς αντέδρασε η αγορά στην GM µε την έναρξη του προγράµµατος και πώς η µεµονωµένη αυτή στρατηγική κίνηση, άλλαξε τη δυναµική των σχέσεών τους µε τον κλάδο αποζηµιώσεων και επισκευών από ατύχηµα. Τέλος ο Κρις και ο Μπιλ θα εξηγήσουν πώς αυτό το πρόγραµµα πρόσφερε στην GM µια θέση στο τραπέζι των αποφάσεων, εκεί όπου περιπλέκονται σε πολλές και διάφορες συζητήσεις µε τους ασφαλιστές, τους επισκευαστές και την εφοδιαστική αλυσίδα της βιοµηχανίας – που λειτουργεί µέσα από την οικοδόµηση σχέσεων και συνεργασίας.\nΤο θέµα του IBIS 2017 θα είναι «Το νόµισµα της Εµπιστοσύνης», µε συνεδρίες οι οποίες θα υπογραµµίζουν τη σηµασία της καλής συνεργασίας και τα οφέλη των σχέσεων µεταξύ των κλάδων. Το IBIS θα συνεχίσει επίσης να επικεντρώνεται στις βασικές της αρχές: τη βελτίωση της ασφάλειας, των δεξιοτήτων και των προτύπων παγκοσµίως.\nTο παγκόσμιο συνέδριο IBIS 2017 θα πραγματοποιηθεί στη Μαδρίτη από 14-16 Ιουνίου.\nΓια κρατήσεις θέσεων, επικοινωνήστε με τον Nicola Keady στο [email protected] ή καλέστε 00 44 (0) 1296 642 826.\nLINE-X:Καινοτόμα μονωτικά -προστατευτικά υλικά


Ιμπραΐμοβιτς: «Θα έμενα στο Μιλάνο για μια ζωή» - analitis.gr\nΗ νέα συμφωνία θα κρατήσει τον Σουηδό άσο στην πρωτεύουσα της Λομβαρδίας και πέρα από τα 40ά γενέθλιά του (τον Οκτώβριο), συγκεκριμένα δε ως το καλοκαίρι του 2022.\nΜετά τις υπογραφές, ο «Ίμπρα» δήλωσε ευτυχισμένος για την εξέλιξη. «Αυτός ο σύλλογος είναι σαν το σπίτι μου. Αν μπορώ να μείνω εδώ για μια ζωή, θα το χαρώ».\n«Νιώθω πολύ χαρούμενος. Περίμενα αυτήν την ημέρα και τώρα έχω άλλη μια χρονιά, κάτι που είναι πολύ σημαντικό για μένα», πρόσθεσε μιλώντας στο κανάλι της Μίλαν (Milan TV).\n«Πάντα έλεγα ότι το να παίζεις για τη Μίλαν είναι σαν να είσαι στο σπίτι. Αισθάνομαι τόσο χαρούμενος, μου αρέσει ο τρόπος που ο σύλλογος με προσεγγίζει, όλοι οι άνθρωποι που εργάζονται εδώ, οι συνάδελφοί μου, ο προπονητής, οι οπαδοί που πραγματικά μου λείπουν στο γήπεδο».\nΟ Ιμπραΐμοβιτς είχε επίσης έναν επαινετικό λόγο και για τον προπονητή του, Στέφανο Πιόλι: «Η συνεργασία με τον Πιόλι είναι πολύ εύκολη, έχει τη σωστή νοοτροπία. Κάθε μέρα έχει αυτή την ενέργεια που μεταμορφώνει την ομάδα και θέλει το καλύτερο από εμάς».


Lockdown : Σταδιακή άρση μέτρων με άνοιγμα λιανεμπορίου και σχολείων - News Quake\nΕλλάδα Lockdown : Σταδιακή άρση μέτρων με άνοιγμα λιανεμπορίου και...\nLockdown : Σταδιακή άρση μέτρων με άνοιγμα λιανεμπορίου και σχολείων\nΑνοίγουν σταδιακά δραστηριότητες στην Επικράτεια, με τους πολίτες να βλέπουν «φως στο τούνελ» έπειτα από το πολύμηνο lockdown.\nΗ αρχή έγινε ήδη με το άνοιγμα του λιανεμπορίου, των λυκείων αλλά και των διαδημοτικών τα Σαββατοκύριακα. Μάλιστα χτες ανακοινώθηκε πως θα ανοίξουν τα μαγαζιά σε Αχαΐα και Θεσσαλονίκη, ενώ ακόμη στον «πάγο» βρίσκεται η Κοζάνη.\nΤο ερώτημα ωστόσο των ημερών είναι αν θα κάνουμε Πάσχα στο χωριό η… στο μπαλκόνι.\nΟ πρωθυπουργός άλλωστε άφησε ανοιχτό το ενδεχόμενο να επιτραπούν οι διαδημοτικές μετακινήσεις και τις καθημερινές.\n«Εφόσον δουλεύει καλά τα Σαββατοκύριακα μπορεί, πιστεύω, να γίνει και τις καθημερινές», είπε χαρακτηριστικά.\nΜετά το Πάσχα το επόμενο βήμα φαίνεται να είναι η λήψη αποφάσεων σχετικά με το αν θα ανοίξουν τα δημοτικά και τα γυμνάσια αλλά και η εστίαση σε εξωτερικούς χώρους.\nΤι θα γίνει με Πάσχα – άνοιγμα εστίασης\nΕρωτηθείς ο Κυριάκος Μητσοτάκης αν θα επιτραπούν οι μετακινήσεις προς τα χωριά για το Πάσχα, είπε ότι δεν είναι σε θέση ακόμη να απαντήσει.\n«Θα ήταν ανεύθυνο εκ μέρους μου να υποκαταστήσω τον ρόλο των ειδικών. Οι ειδικοί θα μας το πουν αυτό. Έχουμε ακόμα δύο εβδομάδες μπροστά μας να δούμε την πορεία της πανδημίας. Όλοι ευχόμαστε να μπορούμε να πάμε στα χωριά μας, στους τόπους καταγωγής μας για το Πάσχα», δήλωσε ενώ απάντησε αρνητικά στο ενδεχόμενο να επιτραπούν αυτές οι μετακινήσεις με πολιτική απόφαση.\nΓια την εστίαση σχολίασε πως «ο καιρός είναι σύμμαχος» αλλά η όποια εξέλιξη μετατίθεται για μετά το Πάσχα. «Όμως η εστίαση έχει ένα πρόβλημα. Όταν πρέπει να φας ή να πιείς τον καφέ σου θα πρέπει να κατεβάσεις τη μάσκα σου. Άρα εγκυμονεί κάποιον κίνδυνο. Σίγουρα η εστίαση, όταν ανοίξει, θα ανοίξει σε πρώτη φάση σε εξωτερικούς χώρους. Εκτιμώ, εάν θέλετε την προσωπική μου εκτίμηση, θα διακινδυνεύσω μία πρόβλεψη, ότι αυτό δεν θα συμβεί πριν από το Πάσχα. Θα συμβεί μετά το Πάσχα», ανέφερε.\nΜέσα στις προθέσεις της κυβέρνησης είναι να επιτραπούν οι υπερτοπικές μετακινήσεις ενόψει Πάσχα επιβεβαίωσε σήμερα και ο Στέλιος Πέτσας.\nΜιλώντας στο Mega, ο αναπληρωτής υπουργός Εσωτερικών υπογράμμισε ότι οι αποφάσεις αναφορικά με το τι θα ισχύσει τις ημέρες του Πάσχα, θα ληφθούν κοντά στη Μεγάλη Εβδομάδα και πρόσθεσε: «Πάντως 14 Μαΐου θα ανοίξουν οι τουριστικές δραστηριότητες. Επομένως τόσο οι διαπεριφερειακές μετακινήσεις όπως και άλλοι περιορισμοί πρέπει να εξεταστούν και υπό αυτό το πρίσμα».\nΠαράλληλα, υπογράμμισε ότι πρόθεση της κυβέρνησης είναι να επιτραπούν οι υπερτοπικές μετακινήσεις ενόψει του Πάσχα τονίζοντας, όμως ότι όλα εξετάζονται. «Οι αποφάσεις θα παρθούν λίγο πριν το Πάσχα με βάση την εικόνα της επιδημιολογικής κατάστασης» είπε ο κ. Πέτσας και πρόσθεσε ότι «οι βαλβίδες αποσυμπίεσης περιλαμβάνουν σταδιακό άνοιγμα της οικονομίας και των κοινωνικών δραστηριοτήτων και όχι απότομο. Η κυβέρνηση προχώρησε σε τέτοιου είδους ανοίγματα με τη σύμφωνη γνώμη των ειδικών».\nΑναφορικά με το εκλογικό νομοσχέδιο για την αυτοδιοίκηση, ο Στέλιος Πέτσας υπογράμμισε ότι θ κατατεθεί στη Βουλή εντός του μήνα κάνοντας λόγο για μια σοβαρή αλλαγή. «Είναι σοβαρή αλλαγή. Επαναφέρουμε την διακυβερνησιμότητα των δήμων, που είχε τρωθεί πολύ από το νόμο Σκουρλέτη, ο οποίος οδηγούσε σε αδυναμία του εκλεγμένο δήμαρχο και του δημοτικού συμβουλίου να υλοποιήσει το πρόγραμμα με το οποίο είχε εκλεγεί» είπε χαρακτηριστικά.\nΤέλος, σχολίασε την χθεσινή δολοφονία του Γιώργου Καραϊβάζ, λέγοντας: «Πολύ σημαντικός πυλώνας της δημοκρατίας η ελευθερία του Τύπου. Σε τέτοιου είδους περιπτώσεις πρέπει να είναι ομόθυμη η καταδίκη. Και φυσικά να βρεθεί ο δράστης. Στο πολιτικό παιχνίδι, πολλές φορές στοχοποιούνται τα μέσα ενημέρωσης. Θα έπρεπε να μείνουν έξω από αυτό και να αφήσουμε τους δημοσιογράφους απερίσπαστους να κάνουν τη δουλειά τους».\nΠαπαθανάσης: Πάμε για άνοιγμα εστίασης μετά την πρώτη εβδομάδα του Μαΐου\n«Σαφώς και θέλουμε να ανοίξουν όλες οι δραστηριότητες, όμως όλα μπαίνουν στην κρίση της επιτροπής κι αυτή αποφασίζει. Θα περιμένουμε λοιπόν την επόμενη Παρασκευή για να δούμε πώς θα κινηθούμε στη συνέχεια. Κάθε εβδομάδα εξετάζεται κάθε περιοχή και κάθε άνοιγμα» τόνισε ο υφυπουργός Ανάπτυξης Νίκος Παπαθανάσης.\nΟ κ. Παπαθανάσης σχολίασε στο OPEN την έρευνα και τα δεδομένα του ΓΕΣΕΒΕ για τα επερχόμενα λουκέτα σε επιχειρήσεις (σ.σ.: 4 στις 10 θα βάλουν λουκέτο, 8 στις 10 έλλειψη ρευστότητας, 7 στις 10 πτώση τζίρου πάνω από 40%) που φυτοζωούν σημειώνοντας ότι «από την πρώτη στιγμή, ο ΣΥΡΙΖΑ, ήθελε να ρίξουμε όλα τα ταμειακά διαθέσιμα (σ.σ.: ζητά άμεση ένεση ρευστότητας), αλλά κάτι τέτοιο δεν είναι εφικτό. Συνεχίζουμε να στηρίζουμε, αλλά, πρέπει να περιμένουμε γιατί τα στοιχεία δεν είναι ικανά να δείξουν πόσες επιχειρήσεις έχουν πληγεί και πόσο. Δεν θέλουμε να χαθούν θέσεις εργασίας».\nΤο «πείραμα» των self test είναι το κλειδί για το άνοιγμα των δραστηριοτήτων στη χώρα, ακόμα και για τις μετακινήσεις από νομό σε νομό, είπε από την πλευρά του ο καθηγητής Μικροβιολογίας, Αλκιβιάδης Βατόπουλος.\nΟ καθηγητής τόνισε με αφορμή το άνοιγμα του λιανεμπορίου αλλά και των Λυκείων από Δευτέρα 12 Απρίλη ότι «πάντα υπάρχει ρίσκο όταν ανοίγουν αγορά και σχολεία.\nΑναφορικά με το Πάσχα, ο κ. Βατόπουλος είπε ότι τα self test «είναι το πείραμα για να δούμε πώς θα πάει η κατάσταση. Αν λειτουργήσει, μπορεί να τα ξεκλειδώσει όλα, ακόμα και την εστίαση» τόνισε και πρόσθεσε ότι «είμαι αισιόδοξος γι αυτό το πείραμα κι ενόψει Πάσχα». Ωστόσο, έστειλε μήνυμα ότι αν δεν τηρούνται τα μέτρα μέχρι να ολοκληρωθεί ο εμβολιασμός, θα πάει στράφι όλη η προσπάθεια, καθώς κάθε άνοιγμα ελλοχεύει κινδύνους για περαιτέρω μετάδοση του κοροναϊού.\nΠοια στοιχεία θα κρίνουν το «Πάσχα στο χωριό»\nΤην ίδια ώρα τρία είναι τα στοιχεία που θα καθορίσουν το «ασφαλές περιβάλλον» για το «Πάσχα στο χωριό», σύμφωνα με την πρόεδρο της Ένωσης Ιατρών Νοσοκομείων Αθηνών – Πειραιώς (ΕΙΝΑΠ), Ματίνα Παγώνη.\nΟ αριθμός των κρουσμάτων, οι διασωληνωμένοι και οι εμβολιασμοί εντός της Μεγάλης Εβδομάδας, είναι οι παράγοντες που θα κρίνουν αν τελικά θα επιτραπούν οι μετακινήσεις από νομό, όπως εξήγησε η κ. Παγώνη μιλώντας στην τηλεόραση του MEGA.\n«Το αν θα πάμε στα χωριά, θα εξαρτηθεί την Μεγάλη Εβδομάδα από τον αριθμό των κρουσμάτων, τον αριθμό των διασωληνωμένων και πόσο έχουν προχωρήσει οι εμβολιασμοί στον βαθμό που εμείς θέλουν», σημείωσε.\n«Δεν πειράζει αν ένα Πάσχα δεν φύγουμε να πάμε στο χωριό. Γιατί αν φύγουν όλοι, θα αδειάσει η Αθήνα και δεν θα υπάρχει κανένα πρόβλημα. Όμως εκεί που θα πάει ο κόσμος θα υπάρχουν πολλά προβλήματα», πρόσθεσε.\nΣτην κυβέρνηση σκέφτονται ότι εφόσον το φετινό Πάσχα δεν θα είναι όπως το περυσινό, υπάρχει σχεδιασμός με άξονες τον εμβολιασμό και τα self test. Το σχέδιο είναι σε πλήρη εξέλιξη…\nΤο Πάσχα με lockdown στην πόλη δεν θα τηρηθεί και έτσι καταρτίζει ένα σχέδιο ώστε να μπορέσει ο κόσμος να πάει στο χωριό.\nθα επιτρέπεται μόνο μία μετακίνηση\nθα υπάρχει μια διαδικασία self testing\nΥπενθυμίζεται ότι η κυβέρνηση έχει σημειώσει ότι δεν είναι της παρούσης η συζήτηση για τις διαπεριφερειακές μετακινήσεις και το Πάσχα.\n«Ζούμε όλοι δύσκολες καταστάσεις. Υπάρχει μεγάλη κόπωση της κοινωνίας. Είναι σημαντικό να είναι ενιαίο το μήνυμα και ενιαία η φωνή που βγαίνει προς τα έξω, για να μην προκαλείται περαιτέρω σύγχυση στην κοινωνία σε αυτή την κρίσιμη καμπή στην οποία βρισκόμαστε όσον αφορά στην εξέλιξη της πανδημίας» ανέφερε χαρακτηριστικά η κυβερνητική εκπρόσωπος Αριστοτελία Πελώνη.\nΣύμφωνα με τον υφυπουργό παρά τω πρωθυπουργώ Άκη Σκέρτσο, ο σχεδιασμός είναι ότι από αρχές Μαΐου θα απελευθερωθούν οι μετακινήσεις από νομό σε νομό, αλλά «δεν μπορούμε να πούμε κάτι ακόμη για το Πάσχα».\nΠροηγούμενο άρθροΧρυσοχοΐδης: Πολύ σύντομα θα βρούμε τους ενόχους της δολοφονίας του Καραϊβαζ\nΕπόμενο άρθροNBA : Ο ΛαΒιν θύμισε… Τζόρνταν και Κόμπι\nΦοροδιαφυγή-μαμούθ, με μαύρα ενοίκια σε βίλες στη Μύκονο που έφταναν μέχρι και τις 57 χιλιάδες ευρώ ημερησίως εντόπισε η...\nΦωτιά στην περιοχή Νερατζούλες στη Ζάκυνθο, λίγα χιλιόμετρα από την πόλη του νησιού, ξέσπασε σήμερα το μεσημέρι σε περιοχή...\nΜε κρανιοεγκεφαλικές κακώσεις νοσηλεύεται στο Γ. Γεννηματάς της Θεσσαλονίκης, ένας 15χρονος ο οποίος, χθες το βράδυ δίπλα από το...\nΝαρκωτικά, μαχαίρια, σουβλιά και κινητά τηλέφωνα βρέθηκαν και κατασχέθηκαν, μεταξύ άλλων, σε έρευνες που πραγματοποιήθηκαν στις φυλακές Κορυδαλλού και...\nΠολιτικήNewsnation.gr - 19/03/2021 0\n«Τότε δεν είχαμε πανδημία» – Η απίστευτη απάντηση του Σαντορινιού για το ξύλο επί ΣΥΡΙΖΑ σε διαδηλωτές για τις Πρέσπες\nΑίσθηση προκάλεσε μια αποστροφή του πρώην υπουργού και βουλευτή του ΣΥΡΙΖΑ, Νεκτάριου Σαντορινιού, για την αστυνομική βία επί ημερών...\nΕυχάριστα είναι τα νέα για το ζευγάρι στην Κρήτη,...\nΦωτιά στην περιοχή Νερατζούλες στη Ζάκυνθο, λίγα χιλιόμετρα από...\nΜε κρανιοεγκεφαλικές κακώσεις νοσηλεύεται στο Γ. Γεννηματάς της Θεσσαλονίκης,...\nΈκκληση στους ανεμβολίαστους πολίτες να εμβολιαστούν απηύθυνε ο καθηγητής...\nΕυχάριστα είναι τα νέα για το ζευγάρι στην Κρήτη, το αγνοούνταν από το Σάββατο. Σύμφωνα...\nΦοροδιαφυγή-μαμούθ, με μαύρα ενοίκια σε βίλες στη Μύκονο που έφταναν μέχρι και τις 57...\nΦωτιά στην περιοχή Νερατζούλες στη Ζάκυνθο, λίγα χιλιόμετρα από την πόλη του νησιού, ξέσπασε...


Αρχική σελίδαΠοδοσφαιρο«Κόπηκαν» και τα 128 εισιτήρια λόγω lockdown!\nStathis K. Νοεμβρίου 25, 2021\nΤο καθεστώς lockdown στο οποίο μπαίνει η Σλοβακία λόγω της ραγδαίας αύξησης των κρουσμάτων του Covid έφερε και την απαγόρευση παρουσία στο γήπεδο και των 128 θεατών που είχαν πάρει εισιτήριο!\nΗ Σλόβαν εξέδωσε ανακοίνωση στην οποία εξηγεί το τι ακριβώς συμβαίνει: «Λόγω της σημερινής αυστηροποίησης των μέτρων, οι επαγγελματικοί αθλητικοί αγώνες καθώς και οι διεθνείς αγώνες πρέπει να πραγματοποιηθούν χωρίς τη συμμετοχή θεατών.\nΠρακτικά αυτό σημαίνει ότι ο αγώνας Σλόβαν – ΠΑΟΚ για το Europa Conference League θα διεξαχθεί χωρίς την παρουσία θεατών. Δυστυχώς, ακόμη και οι 128 φίλαθλοι δεν μπορούν να εισέλθουν στο γήπεδο και τα εισιτήριά τους ακυρώνονται.


Φαινόταν ότι Είχα τα Πάντα—Μουσική, Δόξα και Χρήματα\nΔΙΑΒΑΣΤΕ ΣΤΗ(Ν) Έβε Έντο Ίμπο Όκπε Αγγλική Αζερμπαϊτζανική Αλβανική Αμπχαζιανή Αμχαρική Αραβική Αραβική (Λίβανος) Αρμενική Αφρικάανς Βαλενθιανή Βιετναμική Βισλάμα Βουλγαρική Βραζιλιάνικη Νοηματική Γλώσσα Γαλλική Γερμανική Γεωργιανή Γιορούμπα Γκα Γκουν Γουαράι-Γουαράι Δανική Εβραϊκή Ελληνική Εσθονική Εφίκ Ζαποτεκική (Ισθμού) Ζουλού Ιαπωνική Ιλόκο Ιμπάν Ινδονησιακή Ισπανική Ισόκο Ιταλική Κάμπα Κέτσουα (Άνκας) Κέτσουα (Κούσκο) Κίτσουα (Ιμπαμπούρα) Καζακική Καμποτζιανή Καμπουβερντιάνου Κανάντα Καταλανική Κεμπουάνο Κικαόντε Κικούγιου Κιλούμπα Κινεζική Καντονεζική (απλοποιημένη) Κινεζική Καντονεζική (παραδοσιακή) Κινεζική Μανδαρινική (απλοποιημένη) Κινεζική Μανδαρινική (παραδοσιακή) Κινιαρουάντα Κιργισιανή Κιρούντι Κορεατική Κουανιάμα Κρεολή της Αϊτής Κρεολή των Σεϋχελλών Κριόλ της Μπελίζ Κροατική Κόζα Λετονική Λιθουανική Λινγκάλα Λουγκάντα Μάγια Μάμπουε-Λούνγκου Μακεδονική Μαλαγιάλαμ Μαλαϊκή Μαλγασική Μαλτεζική Μιανμάρ Μιγκρελιανή Μογγολική Μουρ Μπάσα (Καμερούν) Μπαουλέ Μπασκίρ Μπικόλ Μπούλου Νάχουατλ (Βόρεια Πουέμπλα) Νεπάλι Νζέμα Νορβηγική Ντάνγκμε Ντεμπέλε (Ζιμπάμπουε) Ολλανδική Ορόμο Οσετική Ουαλική Ουγγρική Ουζμπεκική Ουζμπεκική (λατινικό αλφάβητο) Ουιγκούρ (κυριλλικό αλφάβητο) Ουκρανική Ουρχόμπο Ούρντου Πίτζιν (Δυτική Αφρική) Πίτζιν των Νησιών Σολομώντος Πανγκασινάν Παπιαμέντο (Κουρασάο) Περσική Πολωνική Πορτογαλική (Βραζιλία) Πορτογαλική (Πορτογαλία) Ραροτόνγκαν Ρομανί (Βόρεια Μακεδονία) Ρομανί (Βόρεια Μακεδονία) Κυριλλικό Αλφάβητο Ρουμανική Ρωσική Σάνγκο Σεπέντι Σερβική (κυριλλικό Αλφάβητο) Σερβική (λατινικό αλφάβητο) Σεσούτου (Λεσότο) Σετσουάνα Σιναλεζική Σιντάμα Σλοβακική Σλοβενική Σουαχίλι Σουηδική Σούντα Σόνα Τάι Τάμιλ Τέλαγκου Τέτουν Ντίλι Ταγκαλόγκ Ταρασκονική Ταταρική Ταϊτική Τιβ Τιγκρίνια Τουρκική Τούι Τσεχική Τσιμπέμπα Τσιτουμπούκα Τσιτσέουα Τσιτόνγκα Τσιτόνγκα (Μαλάουι) Τσολ Τσόνγκα Τσότσιλ Φίτζι Φεροϊκή Φινλανδική Χάουσα Χίντι Χίντι (λατινικό αλφάβητο) Χιλιγκαϊνή\n«Φαινόταν ότι Είχα τα Πάντα»\nΑφήγηση από τον Στεφάν Γουάλας Τιρκότ\nΑρχεία ήχου Επιλογές λήψης ηχογραφήσεων «Φαινόταν ότι Είχα τα Πάντα»\nΕΤΟΣ ΓΕΝΝΗΣΗΣ: 1962\nΧΩΡΑ ΚΑΤΑΓΩΓΗΣ: Καναδάς\nΙΣΤΟΡΙΚΟ: Ανήθικος τρόπος ζωής\nΤΟ ΠΑΡΕΛΘΟΝ ΜΟΥ\nΓεννήθηκα στο Μόντρεαλ, τη μεγαλύτερη πόλη της επαρχίας του Κεμπέκ, στον Καναδά. Οι στοργικοί μου γονείς μεγάλωσαν εμένα και τα τρία αδέλφια μου στη γραφική συνοικία Ροζμόν. Η ζωή μας ήταν ήσυχη και γαλήνια.\nΌταν ήμουν παιδί, κάτι με έλκυε στη Γραφή. Θυμάμαι ότι στα 12 διάβασα τη ζωή του Ιησού στην Καινή Διαθήκη και μου άρεσε πάρα πολύ. Με άγγιξε η αγάπη του και η συμπόνια του για τους άλλους, και ήθελα να του μοιάσω. Δυστυχώς όμως, καθώς μεγάλωνα και άρχισα να συναναστρέφομαι με λάθος άτομα, αυτή η επιθυμία σταδιακά έσβησε.\nΟ πατέρας μου ήταν σαξοφωνίστας και, εκτός από το ότι μου έδωσε το σαξόφωνό του, μου μετέδωσε μια άσβεστη αγάπη για τη μουσική, η οποία έγινε το νούμερο ένα στη ζωή μου. Απολάμβανα τόσο πολύ τη μουσική ώστε έμαθα γρήγορα να παίζω κιθάρα. Αργότερα, έφτιαξα ένα ροκ συγκρότημα με μερικούς φίλους και παίξαμε σε πολλές εκδηλώσεις. Μερικοί πολύ γνωστοί παραγωγοί της βιομηχανίας της μουσικής με πρόσεξαν και μου έκαναν προσφορές για συνεργασία. Υπέγραψα συμβόλαιο με μια μεγάλη δισκογραφική εταιρία. Η μουσική μου έγινε πολύ δημοφιλής και μεταδιδόταν συχνά από το ραδιόφωνο στο Κεμπέκ.\nΦαινόταν ότι είχα τα πάντα. Ήμουν νέος, διάσημος και έβγαζα πολλά χρήματα κάνοντας αυτό που αγαπούσα. Την ημέρα πήγαινα στο γυμναστήριο, έδινα συνεντεύξεις, υπέγραφα αυτόγραφα και έβγαινα στην τηλεόραση. Τη νύχτα έκανα μουσικές εμφανίσεις και πήγαινα σε πάρτι. Για να είμαι άνετος μπροστά στα πλήθη, ξεκίνησα από νεαρή ηλικία να πίνω, αλλά τελικά άρχισα να παίρνω ναρκωτικά. Επίσης, ζούσα ριψοκίνδυνα και ανήθικα.\nΜερικοί ζήλευαν τη ζωή μου γιατί φαινόμουν ευτυχισμένος. Βαθιά μέσα μου όμως ένιωθα ένα αβάσταχτο κενό, ειδικά όταν έμενα μόνος. Είχα έντονη θλίψη και ανησυχία. Δυστυχώς, στο απόγειο της καριέρας μου, δύο παραγωγοί μου πέθαναν από AIDS. Αυτό με συγκλόνισε! Αν και αγαπούσα τη μουσική, σιχάθηκα τον τρόπο ζωής του κόσμου της μουσικής.\nΠΩΣ ΑΛΛΑΞΕ ΤΗ ΖΩΗ ΜΟΥ Η ΑΓΙΑ ΓΡΑΦΗ\nΠαρότι εγώ ήμουν επιτυχημένος, αντιλαμβανόμουν ότι ο κόσμος δεν πάει καθόλου καλά. Αναρωτιόμουν: Γιατί υπάρχει τόση αδικία; Γιατί δεν κάνει κάτι ο Θεός; Μάλιστα προσευχόμουν συχνά στον Θεό για να μου δώσει απαντήσεις. Κάποιο διάστημα που δεν ήμουν σε περιοδεία, άρχισα να διαβάζω και πάλι τη Γραφή. Τα περισσότερα από αυτά που διάβαζα δεν τα καταλάβαινα, αλλά κατέληξα στο συμπέρασμα ότι το τέλος του κόσμου πρέπει να είναι κοντά.\nΔιαβάζοντας τη Γραφή, έμαθα ότι σε κάποια περίπτωση ο Ιησούς νήστεψε 40 ημέρες στην έρημο. (Ματθαίος 4:1, 2) Σκέφτηκα ότι αν έκανα το ίδιο πιθανόν ο Θεός να μου αποκάλυπτε ποιος είναι, και έτσι όρισα ημερομηνία για να ξεκινήσω τη νηστεία. Δύο εβδομάδες πριν από εκείνη την ημέρα, χτύπησαν την πόρτα μου δύο Μάρτυρες του Ιεχωβά. Τους είπα να περάσουν μέσα λες και τους περίμενα. Κοίταξα κατάματα τον έναν από αυτούς, τον Ζακ, και τον ρώτησα: «Πώς γνωρίζουμε ότι ζούμε στις τελευταίες ημέρες;» Μου απάντησε μέσα από τη Γραφή, διαβάζοντας τα εδάφια 2 Τιμόθεο 3:1-5. Τους βομβάρδισα με ένα σωρό άλλα ερωτήματα και εντυπωσιάστηκα με τις λογικές και σαφείς απαντήσεις που μου έδιναν, τις οποίες βάσιζαν πάντα στη Γραφή. Ύστερα από μερικές ακόμη συζητήσεις, αντιλήφθηκα ότι δεν χρειαζόταν να νηστέψω.\nΞεκίνησα να μελετώ τακτικά τη Γραφή με τους Μάρτυρες. Τελικά, έκοψα τα μακριά μαλλιά μου και άρχισα να παρακολουθώ ανελλιπώς τις συναθροίσεις στην τοπική Αίθουσα Βασιλείας. Η θέρμη με την οποία με υποδέχονταν σε εκείνες τις συναθροίσεις με έπεισε ακόμη περισσότερο ότι είχα βρει επιτέλους την αλήθεια.\nΒέβαια, για να εφαρμόσω όσα μάθαινα στη Γραφική μου μελέτη, χρειαζόταν να κάνω σημαντικές αλλαγές στη ζωή μου. Κατ’ αρχάς, έπρεπε να κόψω τα ναρκωτικά και να μη ζω πια ανήθικα. Έπρεπε επίσης να πάψω να είμαι εγωκεντρικός και να αρχίσω να νοιάζομαι περισσότερο για τους άλλους. Επιπλέον, είχα δύο παιδιά τα οποία μεγάλωνα μόνος μου και έπρεπε να μάθω να καλύπτω τις συναισθηματικές και πνευματικές τους ανάγκες. Εγκατέλειψα λοιπόν την καριέρα μου στη μουσική και έπιασα μια δουλειά με χαμηλό μισθό σε εργοστάσιο.\nΌλες αυτές οι αλλαγές ήταν δύσκολες. Καθώς προσπαθούσα να κόψω τα ναρκωτικά, είχα βασανιστικά συμπτώματα στέρησης και κάποιες υποτροπές. (Ρωμαίους 7:19, 21-24) Κάτι που με δυσκόλεψε ιδιαίτερα ήταν το να σταματήσω τον ανήθικο τρόπο ζωής. Επίσης, η καινούρια μου δουλειά με εξαντλούσε και ο πενιχρός μισθός που έπαιρνα ήταν απογοητευτικός. Έπρεπε να δουλεύω τρεις μήνες για να βγάλω τα χρήματα που έβγαζα σε δύο μόλις ώρες ως μουσικός.\nΗ προσευχή με βοήθησε να μην παραιτηθώ καθώς έκανα αυτές τις δύσκολες προσαρμογές. Μια άλλη ουσιαστική βοήθεια ήταν η τακτική ανάγνωση της Γραφής. Κάποια συγκεκριμένα Γραφικά εδάφια μου έδιναν πολύ κουράγιο. Ένα από αυτά ήταν το 2 Κορινθίους 7:1, το οποίο προτρέπει τους Χριστιανούς να “καθαρίσουν τον εαυτό τους από κάθε μόλυσμα σάρκας και πνεύματος”. Ένα άλλο εδάφιο που μου έδινε τη βεβαιότητα ότι μπορώ να κόψω τις κακές μου συνήθειες ήταν το Φιλιππησίους 4:13, το οποίο λέει: «Για όλα έχω τη δύναμη μέσω αυτού που μου δίνει δύναμη». Ο Ιεχωβά Θεός απάντησε στις προσευχές μου και με βοήθησε εν τέλει να κατανοήσω και να εφαρμόσω τη Γραφική αλήθεια. Έτσι υποκινήθηκα να του αφιερώσω τη ζωή μου. (1 Πέτρου 4:1, 2) Βαφτίστηκα ως Μάρτυρας του Ιεχωβά το 1997.\nΠΩΣ ΕΧΩ ΩΦΕΛΗΘΕΙ\nΕίμαι βέβαιος ότι, αν συνέχιζα τον προηγούμενο τρόπο ζωής μου, τώρα θα ήμουν νεκρός. Αντί για αυτό όμως, σήμερα έχω μια πολύ ευτυχισμένη ζωή! Η υπέροχη σύζυγός μου, η Έλβι, είναι πραγματική ευλογία για εμένα. Μας αρέσει πολύ να διδάσκουμε μαζί τη Γραφή σε άλλους ως ολοχρόνιοι διάκονοι. Αυτό είναι κάτι που μου δίνει μεγάλη χαρά και ικανοποίηση. Είμαι πολύ ευγνώμων στον Ιεχωβά που με έχει ελκύσει κοντά του.—Ιωάννης 6:44.\nΚοινή χρήση Κοινή χρήση «Φαινόταν ότι Είχα τα Πάντα»\nΦαινόταν ότι Είχα τα Πάντα\nijwcl άρθρο 3\n«Φερόμουν Πολύ Σκληρά»\nΜε Εντυπωσίασαν οι Ξεκάθαρες, Λογικές Απαντήσεις της Αγίας Γραφής


Νατάσα Ράγιου: Το «αντίο» στη Χριστίνα Λυκιαρδοπούλου - flashstars.gr\nΝατάσα Ράγιου: Το «αντίο» στη Χριστίνα Λυκιαρδοπούλου\nTo δικό της αντίο μέσα από το λογαριασμό της στο Facebook θέλησε να πει Νατάσα Ράγιου για την Χριστίνα Λυκιαρδοπούλου. Με μια φωτογραφία της δημοσιογράφου την αποχαιρέτησε με ένα συγκινητικό και μακροσκελές κείμενο.\nΕίμαι εδώ για να σε αποχαιρετήσω εκ μέρους όλων, να πω δυο λόγια, από καρδιάς, για μια Κυρία, με όλες τις έννοιες και αποχρώσεις της λέξης. Για την ακρίβεια, το όνομά σου θα έπρεπε να είναι δίπλα στο λήμμα “κυρία”στο λεξικό.\nΤα τελευταία σου λόγια: “Δεν πάει τίποτα κάτω.. γειά σου κορίτσι μου… Θα τα πούμε αύριο”. Αυτή ήταν η τελευταία λέξη: Αύριο. Δεν ήρθε για σένα το αύριο. Ήρθε για όλους εμάς. Κι ήταν μαύρο και σκοτεινό.\nΈφυγες και μας άφησες πολύτιμη παρακαταθήκη: Την καταλυτική και μαγική παρουσία σου. Την υποδειγματική ζωή σου. Τον χρυσό συνδυασμό των “πρέπει” και των “θέλω”, που ήξερες τόσο αριστοτεχνικά να ταιριάζεις.\nΔεν πρέπει να στεναχωριέμαι επειδή έφυγες . Πρέπει να με γαληνεύει το ότι πήγες εκεί που ήθελες. Άλλωστε δεν έφυγες τώρα. Είχες “φύγει” εδώ και 6 χρόνια, από τότε που ταξίδεψε ο Μέμος για εκεί ψηλά..\nΤο τραγούδι που επίσης λάτρευες ήταν το “My way” , αντιπροσωπευτικό της ζωής που έζησες με τον δικό σου ξεχωριστό τρόπο..\n“Νονά μου Χριστίνα, Αντίο. Μπορεί να μην μέναμε στην ίδια πόλη, μπορεί να μην σε έβλεπα συχνά αλλά ξέρω πόσο με αγαπούσες και πόσο σε αγαπούσα κι εγώ. Μιλούσαμε σπάνια αλλά πάντα μου έλεγε η μαμά τα νέα σου και ξέρω πως σου έλεγε και τα δικά μου. Από τότε που χάσαμε τον Μέμο, ήξερα πως αργά η γρήγορα θα έρθει και αυτή η μέρα αλλά τελικά δεν ήμουν προετοιμασμένος, έγινε τόσο ξαφνικά, πριν μερικές ημέρες μιλούσαμε στο τηλέφωνο και δεν θα μπορούσα να φανταστώ πως θα γίνει κάτι τέτοιο. Έπαιζες ένα πολύ σημαντικό ρόλο στην ζωή μου, από εσένα μάλλον κατάλαβα τι πάει να πει αληθινή αγάπη αλλά, δυστυχώς δεν πρόλαβα να σου το πω ποτέ αυτό, στο λέω τώρα λοιπόν γιατί ξέρω ότι με ακούς από εκεί πάνω. Η αγάπη που είχες για τον Μέμο είναι κάτι που νομίζω πως δεν το έχω ξαναδεί, κάτι το οποίο σπανίζει στις μέρες μας, κάτι το οποίο ελπίζω να το βρω και εγώ κάποτε. Από εσένα είδα πως αν ένας δεσμός είναι πραγματικά ισχυρός, δεν σπάει ούτε με τον θάνατο . Λυπάμαι πολύ που δεν θα είμαι στην Κηδεία να σε αποχαιρετήσω για μια τελευταία φορά αλλά θα σε επισκέπτομαι. Ελπίζω εσύ και ο Μέμος να είστε καλά εκεί ψηλά και χαίρομαι γιατί ξέρω πως τώρα που είστε ξανά μαζί, θα είσαι και πάλι ευτυχισμένη».


O Γιάννης και οι Μπακς συγκέντρωσαν 1 εκατομμύριο για τους υπαλλήλους μερικής απασχόλησης! - Fosonline\nO Γιάννης και οι Μπακς συγκέντρωσαν 1 εκατομμύριο για τους υπαλλήλους μερικής απασχόλησης!\nΠαρασκευή, 10/04/2020 23:50\nΟ Γιάννης Αντετοκούνμπο, οι συμπαίκτες του, οι προπονητές αλλά και η διοίκηση των Μιλγουόκι Μπακς συγκέντρωσαν το ποσό του ενός εκατομμυρίου δολαρίων, προκειμένου να ενισχύσουν τους υπαλλήλους μερικής απασχόλησης που εργάζονται στο γήπεδο της ομάδας!\nΣπουδαία κίνηση ανθρωπιάς και αλληλλεγγύης από τον οργανισμό των Μιλγουόκι Μπακς, ο οποίος αποδεικνύει πως ο μαγικός κόσμος του ΝΒΑ δεν είναι απλά και μόνο μια επιχείρηση.\nΣυγκεκριμένα, ο Γιάννης Αντετοκούνμπο και οι συμπαίκτες του, όπως και τα μέλη του τεχνικού τιμ, συγκέντρωσαν ένα ποσό ύψους 500.000 δολαρίων (τα 200.000 εκ των οποίων προήλθαν από τον Γιάννη και τον Κρις Μίντλετον), με τη διοίκηση να ακολουθεί και να προσφέρει άλλα τόσα.\nΓια ποιο σκοπό; Για την ενίσχυση των υπαλλήλων μερικής απασχόλης που υπό κανονικές συνθήκες εργάζονται στo Fiserv Forum, την έδρα των Μπακς, οι οποίοι όμως με τη διακοπή λόγω του κορονοϊού έχουν μείνει άνεργοι.\nΟ αντιπρόεδρος των «ελαφιών» Άλεξ Λάσρι επισήμανε σχετικά: «Οι part-time υπάλληλοι είναι εκεί για εμάς κάθε ημέρα και εμείς θέλουμε να είμαστε εδώ για εκείνους, σε αυτή τη δύσκολη κατάσταση.\nΕίμαστε ευγνώμονες για την γενναιόδωρη οικονομική στήριξη από κάθε έναν παίκτη των Μπακς, προπονητή και ιδιοκτήτη για τους συγκεκριμένους υπαλλήλους και θα συνεχίσουμε για να βρούμε κι άλλα κεφάλαια, προκειμένου να βοηθήσουμε στην ανακούφισή τους».


Κοινόχρηστα Βύρωνας από 5€ - kinoxrista.gr\nΚοινόχρηστα Βύρωνας από 5€ kinoxrista.gr 2020-07-21T07:15:28+00:00\nΚοινόχρηστα Βύρωνας – Έκδοση κοινοχρήστων Βύρωνας\nΚοινόχρηστα πολυκατοικιών Βύρωνας με αναλυτικά έντυπα\nΚοινόχρηστα Βύρωνας – Έκδοση κοινοχρήστων Βύρωνας από το 1995\nΕταιρεία κοινοχρήστων Βύρωνας: η αναζήτηση για Εταιρεία κοινοχρήστων στο Βύρωνα δεν είναι εύκολη υπόθεση για τους ενοίκους μιας πολυκατοικίας. Η FAST SERVICE προσφέρει ολοκληρωμένες υπηρεσίες κοινοχρήστων και στο Βύρωνα με ποιότητα, οικονομία, εμπειρία και αξιοπιστία.\nΚοινόχρηστα Βύρωνας: Αναλυτικά έντυπα κοινοχρήστων που υποστηρίζουν όλους τους τύπους θέρμανσης με οικονομικές τιμές.\nΚοινόχρηστα Βύρωνας: Ολοκληρωμένο πακέτο εργασιών, όλες οι εργασίες τις πολυκατοικίας σε ένα πακέτο, εξοικονομούν χρήματα, προσφέρουν δώρα και πραγραμματίζουν τις εργασίες τις πολυκατοικίας σας.\nOnLine κοινόχρηστα και στο Βύρωνα\nΚοινόχρηστα Βύρωνας παράδοση εντός 24ων ωρών\nΚοινόχρηστα Βύρωνας: Δείτε καινοτομίες… !!\nΚοινόχρηστα Βύρωνας: Η υπηρεσία ηλεκτρονικού αρχείου δημιουργήθηκε το 2002 για την πρόληψη των ελλειμμάτων στις πολυκατοικίες με αυτόνομη θέρμανση.\nΚοινόχρηστα Βύρωνας: Τρόποι συνεργασίας στην έκδοση κοινοχρήστων με την Fast Service.\nΠακέτα εργασιών πολυκατοικιών στο Βύρωνα Οικονομία και αποτελεσματικότητα\nΚοινόχρηστα πολυκατοικιών στο Βύρωνα με ολοκληρωμένα πακέτα εργασιών με χαμηλές τιμές.\nΕταιρεία κοινοχρήστων Βύρωνας: Η έκδοση κοινοχρήστων δεν είναι μόνο ένας φάκελος που πρέπει να παραδοθεί άμεσα. Είναι η «παρουσία» της Εταιρείας στην πολυκατοικία και για τον λόγο αυτό, επιλέγουμε να δημιουργούμε προσεγμένα έντυπα και να αναβαθμίζουμε το λογισμικό μας (πρόγραμμα κοινοχρήστων), προκειμένου, οι δυνατότητες του να μπορούν να καλύπτουν και τον πιο απαιτητικό πελάτη.\nΚοινόχρηστα Βύρωνας: Σημαντική προτεραιότητα για εμάς ως Εταιρεία κοινοχρήστων είναι και η εκπαίδευση του προσωπικού μας. Οι υπάλληλοι μας ενημερώνονται συστηματικά για τυχόν αλλαγές πάνω στην διοίκηση μιας πολυκατοικίας στους νόμους και εκπαιδεύονται μέσα από δοκιμαστικές ασκήσεις έκδοσης κοινοχρήστων και μελετώντας κανονισμούς πολυκατοικιών.\nΕκτός από κοινόχρηστα πολυκατοικιών στο Βύρωνα αναλαμβάνουμε:\nΈκδοση κοινοχρήστων Βύρωνας, πρώτη συνεργασία με την εταιρεία.\nΚοινόχρηστα Βύρωνας: για να συνεργαστείτε μαζί μας στην έκδοση κοινοχρήστων θα πρέπει να μας αποστείλετε:\nΈκδοση κοινοχρήστων Βύρωνας\nΚοινόχρηστα Βύρωνας έντυπα κοινοχρήστων\nΚοινόχρηστα Βύρωνας: Έχουμε καταλήξει στο συμπέρασμα, ότι στην έκδοση κοινοχρήστων η λεπτομερής και αναλυτική περιγραφή των μηνιαίων εξόδων στα κοινόχρηστα δεν δημιουργεί αμφιβολίες για την ύπαρξη ή όχι των δαπανών.\nΚοινόχρηστα Βύρωνας: Η ειδοποίηση εξόφλησης περιλαμβάνει τα περισσότερα ενημερωτικά πεδία γιατί απευθύνεται ατομικά σε κάθε ένοικο. Είναι μια μικρογραφία της συγκεντρωτικής κατάστασης, εστιάζοντας κυρίως στην ανάλυση των εξόδων του διαμερίσματος.\nΕίμαστε εταιρεία κοινοχρήστων και στο Βύρωνα από το 1995.\nΟ Βύρωνας, είναι αστική περιοχή και δήμος στον Κεντρικό Τομέα Αθηνών της Αττικής. Συνορεύει με τον Δήμο Καισαριανής στα βόρεια, τον Δήμο Αθηναίων και τον Δήμο Δάφνης-Υμηττού στα δυτικά και νοτοιοδυτικά αντίστοιχα, τον Δήμο Ηλιούπολης στα νότια, ενώ στα ανατολικά βρίσκεται ο Υμηττός και δασική του έκταση και νοτιοανατολικά η περιοχή του Καρέα.\nΠήρε την ονομασία του από τον Λόρδο Βύρωνα. Αρχικά στην περιοχή βρίσκονταν βοσκοτόπια και χωράφια Αθηναίων, τα οποία άρχισαν να απαλλοτριώνονται και να ρυμοτομούνται στις δεκαετίες του 1920 και του 1930 για την αποκατάσταση των προσφύγων από τη Μικρά Ασία. Η συνολική έκταση του δήμου είναι 9.204 τετρ. χλμ. και έχει πληθυσμό 61.308 κατοίκους, σύμφωνα με την Απογραφή του 2011.\nΚοινόχρηστα Βύρωνας συχνές ερωτήσεις\nΈκδοση κοινοχρήστων Βύρωνας: από το 1995 εκδίδουμε κοινόχρηστα πολυκατοικιών στο Βύρωνα, είμαστε πιστοποιημένη εταιρεία με αναλυτικά έντυπα και πολλές καινοτομίες στην έκδοση κοινοχρήστων.\nΚοινόχρηστα Βύρωνας με αναλυτικά έντυπα\nΠαρέχουμε υψηλού επιπέδου & πιστοποιημένη παροχή στα κοινόχρηστα πολυκατοικιών στο Βύρωνα με οικονομικές τιμές, πακέτα εργασιών που καλύπτουν όλες τις εργασίες στην πολυκατοικία ή το κτίριο.\nOnline κοινόχρηστα και στο Βύρωνα με χαμηλές τιμές.\nΜε την έκδοση κοινοχρήστων στο Βύρωνα παρέχουμε δωρεάν πυροσβεστήρες (χρησηδάνειο)\nΚοινόχρηστα Βύρωνας με ολοκληρωμένα πακέτα εργασιών\nΚοινόχρηστα πολυκατοικιών στο Βύρωνα με δωρεάν το ηλεκτρονικό αρχείο της θέρμανσης.\nΚοινόχρηστα πολυκατοικιών στο Βύρωνα με ετήσια συνδρομή\nΝέα συνεργασία στο Βύρωνα\nΚοινόχρηστα Βύρωνας δείτε τα έντυπα μας\nΕκτός από Κοινόχρηστα πολυκατοικιών στο Βύρωνα αναλαμβάνουμε και:\nΚοινόχρηστα Βύρωνας δείτε περισσότερα\nΚοινόχρηστα πολυκατοικιών στο Βύρωνα με αναλυτικά έντυπα\nΚοινόχρηστα στο Βύρωνα, δωρεάν πυροσβεστήρες\nΚοινόχρηστα πολυκατοικιών στο Βύρωνα.\nΗ FAST SERVICE εκδίδει κοινόχρηστα πολυκατοικιών στο Βύρωνα για όλους τους τύπους θέρμανσης. Αυτόνομη θέρμανση, κεντρική θέρμανση, αυτόνομη με θερμίδες, αυτόνομη με πάγιο. Διαθέτει αναλυτικά έντυπα κοινοχρήστων με καταγραφεί ωρών θέρμανσης και προμέτρηση & επιμέτρηση.\nΠαράδοση κοινοχρήστων στο Βύρωνα.\nΚάθε πολυκατοικία στο Βύρωνα μπορεί να επιλέξει πακέτο συνεργασίας με την εταιρεία. Ο πελάτης μπορεί να εκδίδει μόνον τα μηνιαία κοινόχρηστα ή να επιλέξει πακέτο εργασιών που ταιριάζει στο κτίριο του. Δείτε τα πακέτα εργασιών\nΓιατί να επιλέξω την FAST SERVICE στο Βύρωνα.\nΗ FAST SERVICE είναι από τις παλαιότερες εταιρείες κοινοχρήστων στο Βύρωνα, διαθέτει σύγχρονα και αναλυτικά έντυπα κοινοχρήστων και δεν έχει αναμονή στην τηλεφωνική εξυπηρέτηση.\nΔιαχείριση πολυκατοικιών - κοινοχρήστων στο Βύρωνα.\nΑπό το 1995 η εταιρεία διαχειρίζεται πολυκατοικίες και κτίρια στο Βύρωνα, εξασφαλίζει στους ένοικους διαφάνεια σε κάθε συναλλαγή, αρχείο εξόδων, αρχείο πληρωμών, τακτική ενημέρωση οφειλετών. Δείτε περισσότερα\nOnline κοινόχρηστα στο Βύρωνα.\nΚοινόχρηστα πολυκατοικιών στο internet (Online κοινόχρηστα) και στο Βύρωνα, μπορείς πλέον να εκδόσεις τα κοινόχρηστα της πολυκατοικίας ή του κτιρίου μόνος σου από το σπίτι ή την εργασία σου, απλά πολύ οικονομικά με μόλις από 20€ το έτος. Δείτε περισσότερα


Νέες εντυπωσιακές καταγραφές υδρόβιων πουλιών στο Δέλτα Έβρου\n66.874 πουλιά μετρήθηκαν στις μεσοχειμωνιάτικες καταμετρήσεις υδρόβιων στο Δέλτα του Έβρου.\nO Φορέας Διαχείρισης Εθνικού Πάρκου Δέλτα Έβρου, συμμετέχοντας στις μεσοχειμωνιάτικες καταμετρήσεις υδρόβιων, εκτίμησε το συνολικό πληθυσμό των πουλιών που ξεχειμωνιάζει στον υγρότοπο.\nΟι Πρασινοκέφαλες Πάπιες άγγιξαν τις 30.000! Για την ακρίβεια καταμετρήθηκαν 29.700 άτομα. Μετρήθηκαν επίσης 16.586 Σφυριχτάρια, 4.310 Κιρκίρια, 4.200 Χουλιαρόπαπιες, 2.358 Φαλαρίδες, 2.044 Βαρβάρες, 622 Ασπρομέτωπες Χήνες και 145 Σταχτόχηνες. Σημαντική και η καταγραφή 170 Καστανόπαπιων και 3 Θαλασσοπριστών.\nΟι κύκνοι και αυτοί αυξάνονται στο Δέλτα καθώς ο χειμώνας προχωράει. Μετρήθηκαν 1.11 Νανόκυκνοι, 285 Βουβόκυκνοι, και 204 Αγριόκυκνοι. Καταγράφηκε επίσης και ένας Γερανός σε πτήση.\nΠολλά και τα παρυδάτια. 1.539 Λασποσκαλίδρες, 168 Τουρλίδες, 700 Αβοκέτες, 133 Στρειδοφάγοι και 208 Καλημάνες.\nΜετρήθηκαν συνολικά 66.874 πουλιά.\nTα Φοινικόπτερα που κοσμούν με την ομορφιά τους τον υγρότοπο βρίσκονται κατά κύριο λόγο στο τούρκικο κομμάτι τις πρωινές ώρες και επιστρέφουν μετά την δύση του ηλίου για να κουρνιάσουν. Στο τουρκικό Δέλτα μετρήθηκαν 6.728 Φοινικόπτερα, την ίδια ημέρα, καθώς οι μετρήσεις έγιναν ταυτόχρονα και στις δύο χώρες.\nΕίναι πολύ σημαντική η συνεργασία που έχει αναπτυχθεί με τη γειτονική χώρα τα τελευταία χρόνια στο πλαίσιο των μεσοχειμωνιάτικων μετρήσεων υδροβίων. Αυτή η συνεργασία δίνει μια πιο ολοκληρωμένη εικόνα του συνολικού συστήματος του Δέλτα Έβρου, πληροφορίες για τις μετακινήσεις των πουλιών και τη χρήση των βιοτόπων.\nΣυνολικά στο Τουρκικό Δέλτα μετρήθηκαν 31.277 πουλιά, με πιο πολυπληθές είδος το Κιρκίρι (11.042 άτομα). Άλλα πολυπληθή υδρόβια ήταν οι Ψαλίδες (4.706 άτομα) και οι Φαλαρίδες (3.538 άτομα). Παρατηρήθηκαν, όπως πάντα, χιλιάδες κύκνοι, 1.243 Βουβόκυκνοι, 2.402 Νανόκυκνοι και 310 Αγριόκυκνοι. Κάποιες χαρακτηριστικές παρατηρήσεις στην Τουρκία ήταν ένας Μαυροπελαργός, ένας Πετρίτης, 11 Μπεκατσίνια, 67 Αργυροπελεκάνοι, 126 Λαγγόνες και 4 Θαλασσοκόρακες.\nAlexandroupoli Online: Νέες εντυπωσιακές καταγραφές υδρόβιων πουλιών στο Δέλτα Έβρου


Απίστευτο κι όμως αληθινό! Ο άνθρωπος που έφαγε αεροπλάνο! (pics+vids) ~ Breaking bad news\nΑπίστευτο κι όμως αληθινό! Ο άνθρωπος που έφαγε αεροπλάνο! (pics+vids)\n«Ιατρικό αξιοπερίεργο», κατέληξαν τόσοι και τόσοι γαστρεντερολόγοι και σταμάτησαν τελικά να ασχολούνται μαζί του, μιας και ο τύπος φαινόταν να ανατρέπει όλα όσα ξέραμε για τη φυσιολογία και τις διατροφικές συνήθειες του ανθρώΈνα 16χρονο αγόρι από την Γκρενόμπλ της Γαλλίας άρχισε να καταβροχθίζει το 1966 μέταλλα και γυαλιά, μια συνήθεια που δεν έκοψε ποτέ στη ζωή του, μιας και τελικά έβγαζε τα προς το ζην από το τουλάχιστον ιδιαίτερο χόμπι του.


Σύψας: Σύντομα το Remdesivir θα είναι διαθέσιμο και στην Ελλάδα\nΣτο επιστημονικό «οπλοστάσιο» που συγκεντρώνουν οι χώρες του πλανήτη κατά του κορωνοϊού και το Remdesivir αναφέρθηκε ο Νίκος Σύψας, καθηγητής Παθολογικής Φυσιολογίας Λοιμώξεων.\nΜιλώντας στην εκπομπή «Από τις 6» της ΕΡΤ, ο κ. Σύψας μίλησε εκτενώς για το Remdesivir, το φάρμακο που προ ημερών ενέκρινε για χρήση σε ασθενείς με κορωνοϊό, με επείγουσα σύσταση, ο Αμερικανικός Οργανισμός Φαρμάκων.\nΟ καθηγητής ανέφερε αρχικά ότι το Remdesivir θα λάβει σύντομα έγκριση και από την Ευρώπη και υποστήριξε ότι «σύντομα θα είναι διαθέσιμο και για τους Έλληνες ασθενείς». Όπως εξήγησε, το συγκεκριμένο φάρμακο «βοηθά στην ταχύτερη ανάρρωση των ανθρώπων οι οποίοι το λαμβάνουν. Ελπίζουμε, τον Μάιο, οι νέες έρευνες να δείξουν ακόμη μεγαλύτερο όφελος.»\nΝα σημειωθεί ότι για το Remdesivir και την επίδρασή του στους ασθενείς με κορωνοϊό είχε μιλήσει προ ημερών και ο καθηγητής Σωτήρης Τσιόδρας.\nΣύψας: Σύντομα θα κάνουμε μπάνια, αλλά όχι όπως πριν\nΚληθείς να σχολιάσει την πρώτη φάση άρσης των περιοριστικών μέτρων για τον κορωνοϊό, ο Νίκος Σύψας σημείωσε ότι «βλέπω πως οι πολίτες έχουν αντιληφθεί το πρόβλημα και συμμορφώνονται με τα βασικά μέτρα ασφαλείας. […]Παρακολουθούμε κάθε μέρα την κατάσταση, έχουμε καμπύλες, νούμερα τάσεις. Αποφάσεις (σ.σ. για περαιτέρω χαλάρωση των μέτρων) παίρνουμε 10 ημέρες με δυο βδομάδες μετά τη λήψη των προηγούμενων, ώστε το άνοιγμα να είναι ασφαλές.»\nΟ καθηγητής στη συνέχεια εστίασε στην Κινητές Ομάδες Υγείας (ΚΟΜΥ) του ΕΟΔΥ, επισημαίνοντας ότι θα βοηθήσουν στην άμεση αντιμετώπιση κρόυσματος, στη λήψη δειγμάτων, στην ιχνηλάτηση και την απομόνωση, ώστε, αν χρειαστεί, να μην κλείνουν μεγάλα κομμάτια της κοινωνίας.\nΕρωτηθείς, τέλος, για το μπάνιο στη θάλασσα ο κ. Σύψας είπε:\n«Θα ανοίξουν οι παραλίες, πολύ σύντομα θα κάνουμε μπάνια. Το φαινόμενο όμως να είναι ο ένας πάνω στον άλλον ή τη μία πετσέτα δίπλα στην άλλη δεν θα το δούμε γιατί θα έχουμε διασπορά. Εχουμε χιλιόμετρα ακτών στην Ελλάδα ευτυχώς, γι’ αυτό και το μπάνιο στη θάλλασα θα πρέπει να γίνει με ασφάλεια, τηρώντας τις αποστάσεις.»\nΑφγανιστάν: Μαχαίρωσε μέχρι θανάτου την αδελφή του γιατί αρνήθηκε το προξενιό\nΝεκρή φώκια εντοπίστηκε στη Σκιάθο


SociaLMagazinE: Άνθρωποι ζούν μέσα σε μεταλλικά κλουβιά!\nΆνθρωποι ζούν μέσα σε μεταλλικά κλουβιά!\nΗ αθέατη πλευρά του Χονγκ Κονγκ – Άνθρωποι ζούν μέσα σε μεταλλικά κλουβιά\nΤο Χονγκ Κονγκ είναι γνωστό στους περισσότερους, για τους υπερσύγχρονους ουρανοξύστες, τα υπερπολυτελή ξενοδοχεία και το lifestyle. Όμως υπάρχει και η «σκοτεινή πλευρά του φεγγαριού». Για χιλιάδες πολίτες που αναγκάζονται να ζουν μέσα σε κλουβιά, το Χονγκ Κονγκ δεν μοιάζει και τόσο λαμπερό. Η έλλειψη ελεύθερων χώρων δόμησης και η διαρκώς αυξανόμενη ζήτηση για στέγη, έχει εκτοξεύσει στα ύψη τις τιμές των ακινήτων. Μάλιστα το πρόβλημα γίνεται ακόμη πιο αισθητό, στα ασθενέστερα κοινωνικά στρώματα.\nΑν και οι εικόνες ανθρώπων που μένουν μέσα σε κλουβιά, σαν να ήταν ζώα, είναι ίσως πρωτοφανείς ή ακόμη και σοκαριστικές, για τους περισσότερους πολίτες του Δυτικού κόσμου, στην Ασία δεν είναι ασυνήθιστες. Τα κελιά, με εμβαδόν 1,5 τ.μ, είναι σίγουρα λιγότερο άνετα, από ένα δωμάτιο στο Χίλτον, όμως δεν είναι…δωρεάν. Περίπου 167 δολάρια/μήνα κοστίζει το ενοίκιο, για να ζήσει κάποιος σαν κότα σε πτηνοτροφείο. Τα συγκεκριμένα κελιά είναι στοιβαγμένα, το ένα πάνω στο άλλο, σε ένα οικοδομικό συγκρότημα, στην εργατική συνοικία του Δυτικού Kowloon.\nΜπορεί να ακούγεται απίστευτο, αλλά περίπου 100.000 άνθρωποι στεγάζονται μέσα σε αυτά. Όλο και περισσότεροι ιδιοκτήτες ακινήτων γεμίζουν ασφυκτικά τα διαμερίσματα τους με τέτοια κλουβιά, μεταλλικά ή ξύλινα, τα οποία στη συνέχεια νοικιάζουν σε μη προνομιούχους συμπολίτες τους.\nΜόνο δύο τουαλέτες υπάρχουν ανά διαμέρισμα, οι οποίες είναι κοινόχρηστες για τους δεκάδες, ακόμη και εκατοντάδες ηλικιωμένους, που αποτελούν την πλειοψηφία των ενοίκων.\nΚουζίνα δεν υπάρχει, μόνο ένα μικρό δωμάτιο με ένα νεροχύτη. Σχεδόν όλοι πλένουν τα ρούχα τους σε πλαστικές λεκάνες.\nΟ Leung Cho-yin είναι ένας από τους ανθρώπους που ζουν κάτω απο αυτές τις συνθήκες. Στα 67 του χρόνια, ο πρώην κρεοπώλης δηλώνει: “Τα παράσιτα βρίσκονται παντού, με έχουν δαγκώσει τόσες πολλές φορές, που το έχω συνηθίσει πια”…. “Δεν μπορείς να κάνεις κάτι για αυτό. Πρέπει να επιβιώσω”. Ο Leung μένει εδώ και 20 χρόνια μέσα σε αυτά τα ανθρώπινα κλουβιά, από τότε δηλαδή που σταμάτησε να δουλεύει, επειδή έχασε ένα δάκτυλο του. Δεν έχει οικογένεια και τώρα πια θα του ήταν πολύ επώδυνο να εγκαταλείψει τους συγκατοίκους του. 20 χρόνια, τόσο "στενής" συμβίωσης, δεν είναι λίγα.\nΟι τιμές στα ακίνητα του Χονγκ Κονγκ κατέγραψαν αύξηση 23% το 2012, ενώ από το 2008 έχουν διπλασιαστεί. Την ίδια αύξηση ακολούθησαν και οι τιμές των ενοικίων. Η αξιοπρεπής κατοικία είναι πλέον όνειρο θερινής νυκτός, για ένα μεγάλο ποσοστό του πληθυσμού, το οποίο έχει να αντιμετωπίσει ταυτόχρονα και τις αυξήσεις των τιμών στα τρόφιμα και τα είδη πρώτης ανάγκης. Πολλές οικογένειες αναγκάζονται να μετακομίσουν σε παλαιότερα και μικρότερα σπίτια, ακόμη και σε εγκαταλελειμμένα βιομηχανικά κτήρια. Αν και η κυβέρνηση έχει αποδεχτεί το μεγάλο πρόβλημα που έχει δημιουργηθεί, οι περισσότεροι ένοικοι των κλουβιών, δεν θρέφουν αυταπάτες, γνωρίζουν πως αυτά τα -ασφυκτικά μικρά- κλουβιά θα αποτελούν για αρκετό καιρό ακόμη το σπίτι τους. Δείτε βίντεο απο τους ανθρώπους που ζουν μέσα σε κλουβιά


www.filiatrablog.blogspot.com: Αγωγή κατά του Δήμου Τριφυλίας για τιμολόγια\nΗ κα Πανουσιοπούλου σημείωσε πως «η εισήγηση της Οικονομικής Υπηρεσίας μάς λέει πως η αγωγή αυτή αφορά τιμολόγια του 2011 και 2012, τα οποία έχουν καταχωρηθεί σε κωδικούς προμήθειας οικοδομικών υλικών. Για την προμήθεια αυτή, ο Δήμος είχε αγοράσει οικοδομικά υλικά, εκτός από την επιχείρηση Γιαννακόπουλου, από καταστήματα. Στα αρχεία του Λογιστηρίου δε βρέθηκαν τα νομιμοποιητικά δικαιολογητικά, για την έκδοση χρηματικού εντάλματος. Ο λόγος είναι αυτός. Ο άνθρωπος έχει τα παραστατικά, έχει τα τιμολόγιά του, αλλά δεν μπόρεσε το γραφείο του Λογιστηρίου να εκδώσει το χρηματικό ένταλμα. Οι λόγοι που δεν μπόρεσε να το εκδώσει είναι: έλειπε η μελέτη για την προμήθεια οικοδομικών υλικών ή κάποια άλλη σχετική τεχνική περιγραφή, η απόφαση ανάθεσης, η σύμβαση με τον προμηθευτή και το πρωτόκολλο παραλαβής από την αρμόδια Επιτροπή. Εμείς, ως Οικονομική Υπηρεσία, αδυνατούμε να εκδώσουμε χρηματικό ένταλμα, ο προμηθευτής έχει προσφύγει δικαστικώς, καλούμεθα σήμερα να βάλουμε δικηγόρο και να αποφανθεί το δικαστήριο…».


Νέος χορηγός για τον Ερασιτέχνη! – Όλα Πράσινα\nΝέος χορηγός για τον Ερασιτέχνη!\n19 Νοεμβρίου 2016 | Γράφει ο Πέτρος Κουλούρης\nΤην έναρξη της συνεργασίας με την ΒΙΑΝΕΞ Α.Ε./Τonotil Plus έκανε γνωστή ο Παναθηναϊκός Αθλητικός Όμιλος, με την εν λόγω εταιρεία να ανήκει στον Όμιλο Γιαννακόπουλου.\nΟ Παναθηναϊκός Α.Ο. ανακοινώνει την έναρξη της συνεργασίας του με την εταιρεία ΒΙΑΝΕΞ Α.Ε. και το συμπλήρωμα διατροφής Tonotil Plus που θα αποτελέσει τον επίσημο χορηγό του τμήματος Στίβου του Ομίλου για τη σεζόν 2016/17.\nTo Τοnotil Plus με καρνιτίνη και 4 αμινοξέα απευθύνεται σε άτομα που χρειάζονται μεγάλη ενέργεια και δύναμη για μεγάλη χρονική διάρκεια.\nΔιεγείρει την όρεξη, ξεκουράζει από τη σωματική, ψυχική και πνευματική κόπωση, καταπολεμά τη νευρική υπερένταση και υποβοηθά την ανάρρωση μετά από εγχείρηση ή οποιαδήποτε ασθένεια. Επίσης, εξασφαλίζει την καθημερινή χορήγηση πολύτιμων αναπλαστικών ουσιών (βασικών αμινοξέων) στον οργανισμό.\nΧορηγείται σε παιδιά (άνω των 10 ετών), ενήλικες και ηλικιωμένους χωρίς αντενδείξεις.\nΤο προϊόν αυτό δεν προορίζεται για την πρόληψη αγωγή ή θεραπεία ανθρώπινης νόσου. Συμβουλευτείτε το γιατρό σας αν είστε έγκυος, θηλάζετε βρίσκεστε υπό θεραπευτική αγωγή ή αντιμετωπίζετε προβλήματα υγείας.